SPOILER: Rahsia di sebalik sumpahan KARMA terbongkar! Boruto tidak selamat!

Uzumaki Boruto telah melalui pelbagai cabaran dalam hidupnya, dan nampaknya keadaan akan bertambah buruk lagi kerana sumpahan Karma. Sudah agak lama sejak Boruto menerima sumpahan aneh ini, dan ternyata Karma jauh lebih bahaya daripada yang semua orang sangka. Ayahnya, Uzumaki Naruto telah belajar apa sebenarnya maksud sumpahan itu, dan jika dibiarkan, Karma pasti akan membunuh Boruto.

Pendedahan ini datang daripada manga Boruto: Naruto Next Generations. Bab terkini manga mengikuti Naruto ketika dia dan rakan-rakan menyaksikan Kashin Koji melawan Jigen melalui rakan (Siapakah Kashin Koji? Baca di sini). Di sini, Amado memberitahu Hokage mengapa dia harus takut pada sumpahan Karma, dan anda semua pasti terkejut dengan penjelasannya.
“Semasa pertarungan, Momoshiki mengubah dirinya menjadi data, meniru diri sendiri, dan menanamkan dirinya ke dalam tubuh Boruto. Adakah kamu faham? Pendek kata, Karma adalah fail backup Otsutsuki yang dimampatkan,” kata Amado.
“Fail yang dimampatkan itu perlahan-lahan diekstrak dari semasa ke semasa. Ia masih berlaku walaupun pada saat ini, dan apabila semua data diekstrak sepenuhnya, tubuh Boruto akan dikawal oleh data Momoshiki. Dan Boruto sendiri akan lenyap sepenuhnya.”

Wahh, malangnya Boruto. Rupanya sumpahan keji ini ialah versi Momoshiki yang dimampatkan ke dalam Boruto. Jika tidak diselamatkan, dia akhirnya akan berubah menjadi Otsutsuki. Sudah tentu Naruto tidak gembira mendengar maklumat itu dan pasti akan berusaha untuk menyelamatkan Boruto setelah mengetahui tentang masa depannya yang gelap.

Boruto bukanlah satu-satunya yang perlu Naruto bimbang. Dia mungkin prihatin terhadap anaknya, tetapi Kawaki juga mempunyai sumpahan Karma. Momoshiki memberi Karma kepada Boruto, manakala Isshiki bertanggungjawab atas Karma dimiliki oleh Kawaki. Amado memberi amaran kepada ninja Konoha bahawa Isshiki tidak boleh mengambil alih tubuh Kawaki kerana dunia akan hancur jika dia diberi peluang tersebut. Mujurlah, Amado akan mengajar cara untuk membunuh puak Otsutsuki. JENG JENG JENG! Di sini, bab pun tamat.

Adakah anda terkejut dengan pendedahan Karma? Kongsikan pendapat di ruang komen.
Jangan lupa untuk ikuti kami di TikTok!
  @gamersantaimy
Tags: animeBorutoBoruto: Naruto Next GenerationsKarmaKawakimanganaruto


Network Test Mobile Suit Gundam Battle Operation 2 bakal dijalankan di Steam bermula 4 April ini!

Bandai Namco Entertainment Asia mengumumkan “Network Test” Mobile Suit Gundam Battle Operation 2 (GBO2) versi Steam akan dilakukan sekali lagi pada 4 April 2023.

Ujian ini dijalankan untuk mengesahkan lagi operasi game dan server load sebelum ia dilancarkan sepenuhnya. Ujian ini sama seperti ujian yang dijalankan semasa bulan Januari yang lepas. Dengan mendapatkan maklum balas daripada ujian ini, mereka akan menambah baik kualiti game sebagai persediaan untuk melancarkannya nanti.

2023年度1月度の実施に引き続き、ゲーム動作やサーバー負荷の更なる確認などを目的としたネットワークテストを実施いたします。今回は1週間の開催となりますので、皆さまぜひご参加ください。■実施期間4/4(火)14:00~4/10(月)17:00予定▼詳細はこちらhttps://t.co/hm7tj1W9Zv#バトオペ２— Steam版 バトオペ２【公式】 (@pc_gbo2) March 31, 2023

Berikut adalah jadual “Network Test” yang akan diadakan pada bulan April:
4 April 2023 sehingga 10 April 2023. (Penyelenggaraan perkhidmatan akan dilakukan pada 6 April bermula pada jam 1.00pm – 4.00pm SGT)

Menurut halaman Steam mereka, anda perlu menggunakan sekurang-kurangnya Intel Core i5 gen 3 dan NVIDIA GeForce GTX 1050TI untuk bermain game ini pada tetapan grafik yang terendah. Manakala untuk bermain pada tetapan grafik yang tertinggi pula, mereka mengesyorkan anda menggunakan Intel Core i5 gen 9 dan NVIDIA GeForce GTX 1080 sekurang-kurangnya. Berikut adalah spesifikasi penuh:
Required System Requirements (Low Setting)
OS: Windows 10 64-BitCPU: Intel Core i5-3470 | AMD Ryzen 3 1200RAM: 8GBGPU: NVIDIA GeForce GTX 1050Ti | Radeon R9 280X
Recommended System Requirements (High Setting)
OS: Windows 10 64-BitCPU: Intel Core i5-9600K | AMD Ryzen 7 3900XRAM: 8GBGPU: NVIDIA GeForce GTX 1080 | Radeon RX 6800

Kalau anda nak tahu, Mobile Suit Gundam Battle Operation 2 (GBO 2) adalah game team battle action percuma yang berdasarkan siri Universal Century (UC). Ia telah dikeluarkan di PlayStation 4 dan PlayStation 5 sejak tahun 2018.

Saya ingin mengingatkan anda bahawa Network Test Mobile Suit Gundam Battle Operation 2 (GBO 2) akan dijalankan bermula pada 4 April sehingga 10 April 2023 di Steam. Buat masa sekarang, mereka masih tidak mengumumkan sebarang tarikh rasmi bagi melancarkan Mobile Suit Gundam Battle Operation 2 (GBO2).
Untuk mendapatkan liputan yang menarik tentang Gundam, sila klik pautan ini.
Jangan lupa untuk ikuti kami di TikTok!
  @gamersantaimy
Tags: GBO2Mobile Suit Gundam Battle Operation 2Mobile Suit Gundam Battle Operation 2 Steam


Toei Animation mengumumkan filem baru Dragon Ball Super dalam pembikinan!

Peminat Dragon Ball Super mesti tengah menunggu berita baru mengenai anime kegemaran mereka kan? Hahhh baru-baru ini, Toei Animation telah berkongsi sebuah pengumuman di post Facebook rasmi mereka. Pengumuman tersebut adalah mengenai filem baru Dragon Ball Super yang sedang dalam pembikinan untuk ditayangkan pada tahun 2022 nanti!

Didalam post pengumuman itu, Toei Animation menyatakan filem baru Dragon Ball Super dijadualkan tayangannya pada tahun 2022. Mereka juga turut berkongsi komen Akira Toriyama dalam pautan laman rasmi Dragon Ball Super. Studio tersebut meminta peminat untuk menantikan lebih banyak lagi info mengenai filem ini pada masa akan datang di laman mereka.

Akira Toriyama telah berkongsi dimana ia menyatakan Dragon Ball Super: Broly sedang dalam pembikinan. Seperti filem sebelum ini, beliau sangat sibuk mengetuai produksi penceritaan dan dialog untuk filem hebat lain. Beliau juga tidak mahu berkata banyak mengenai plot filem ini, tetapi peminat boleh bersedia untuk hiburan yang ekstrem dan kedatangan watak yang tak disangka. Mereka akan memberikan visual estetik baru kepada filem ini untuk para peminat.

Buat masa ini, hanya ini sahaja yang dikongsikan oleh Toei Animation. Harap lebih banyak lagi berita menarik akan disampaikan oleh studio tersebut untuk peminat mereka dalam masa terdekat. Untuk membaca semua liputan kami mengenai Dragon Ball Super, anda boleh menekan pautan ini.
Jangan lupa untuk ikuti kami di TikTok!
  @gamersantaimy
Tags: akira toriyamaDragon Ball SuperFilem BaruToei Animation


Call of Duty: Warzone Mobile diumumkan secara rasmi

Walaupun kita ada PUBG, Fortnite, Apex Legends dan sebagainya, Call of Duty: Warzone oleh Activision masih kekal popular di kalangan gamers dalam kategori FPS. Kini, Activision ingin melebarkan sayap lebih jauh selepas mengumumkan Call of Duty: Warzone untuk platform mobile.

We are building Call of Duty® Warzone™ for mobile! Apply today for exciting roles across the development and publishing teams!More Information Here: https://t.co/3C39S1ITeI pic.twitter.com/J0rOw5W7eO

— Activision (@Activision) March 10, 2022

Berita tentang adaptasi mobile dan jawatan kosong diumumkan di laman web rasmi Call of Duty tetapi malangnya, tidak banyak info dan butiran-butiran penting yang didedahkan. Jadi, buat sesiapa yang ingin tahu tarikh keluaran, nampaknya ia tidak akan keluar dalam masa terdekat. Walaupun begitu, Activision sedang aktif mengupah developer dan pengurus produk yang berpengalaman mencipta game mobile.

Di posting yang sama, Activision menyenaraikan jawatan kosong yang tersedia iaitu “Network Programmer”, “System Programmer”, “UI Programmer”, “UI Artist”, “Producer”, dan “Product Manager” untuk bantu membangunkan Call of Duty: Warzone Mobile. Jawatan ini tersedia di beberapa studio anak syarikat Activision, termasuk Solid State Studios, Beenox, Digital Legends dan Demonware.

Ramai yang tidak hairan apabila Activision membuat keputusan untuk mencipta game bagi pasaran mobile. Pesaing rapatnya; PUBG dan Fortnite sudah lama tersedia di mobile, manakala Apex Legends Mobile baru membuat soft launch di beberapa negara termasuk Malaysia. Oleh itu, ini adalah langkah yang masuk akal untuk syarikat tersebut yang ingin fokus ke pasaran mudah alih.

Sebelum ini, Activision mencipta Call of Duty: Mobile pada tahun 2019 dan ia berjaya meraih banyak sambutan positif dengan rating sebanyak 81% di Metacritic dan purata 4.2 di PlayStore. Walaupun begitu, populariti game ini nampaknya seolah-olah seperti tidak meningkat sejak belakangan beberapa tahun ini. Jika Call of Duty: Warzone Mobile dihasilkan dengan kualiti yang lebih kurang sama seperti versi PC/konsol, saya jamin populariti mereka boleh menyaingi PUBG Mobile.
Bagi sesiapa yang berminat, korang  boleh cuba Call of Duty: Warzone di PC, PS4 dan Xbox One, serta PS5, Xbox Series X/S manakala versi mobile masih dalam pembangunan.
Sumber: Activision
Jangan lupa untuk ikuti kami di TikTok!
  @gamersantaimy
Tags: Call Of DutyCall of Duty: Warzone MobileMobile


Main COD Mobile secara rasmi di PC menggunakan Gameloop!

Gameloop bukanlah satu nama yang kita biasa dengar, tetapi sebenarnya ialah emulator Tencent Gaming Buddy yang dijenamakan semula. Tencent Gaming Buddy merupakan emulator rasmi PUBG Mobile yang dikeluarkan pada 2018 lalu. Sejak itu, ia telah memperluaskan senarai permainan yang disokong, dan kini termasuk semua permainan popular di Tencent seperti Mobile Legends: Bang Bang, Garena Free Fire, Arena of Valor, dan banyak lagi.

Sudah tentu, anda boleh memuat turun Call of Duty Mobile pada emulator Android lain seperti Bluestacks, tetapi hanya Gameloop mempunyai sokongan rasmi Tencent. Berdasarkan betapa baik PUBG Mobile dioptimumkan untuk emulator pada masa ini, anda boleh mengharapkan prestasi yang hebat di CoD Mobile juga.
Emulator Call of Duty Mobile juga mempunyai ciri yang sama seperti PUBG Mobile berkenaan matchmaking. Permainan ini menawarkan keupayaan cross-play, tetapi mengehadkan lawan anda kepada mereka yang bermain di platform yang sama. Ini bermakna pemain emulator akan dipadankan dengan pemain emulator, dan pemain mudah alih dengan pemain mudah alih.

Jika satu pihak mengandungi pasukan yang campur: pemain emulator/ mudah alih – mereka akan dipadankan dengan pemain lain dalam keadaan yang sama. Ini mungkin lebih rumit jika controller support dikembalikan kepada versi mudah alih, tetapi itulah cara ia berfungsi buat masa ini.
Anda boleh memuat turun emulator rasmi Call of Duty Mobile di sini.
Jangan lupa untuk ikuti kami di TikTok!
  @gamersantaimy
Tags: Call of duty mobileemulatorGameLooptencentTencent Gaming Buddy


SHADOW ARENA sebuah game Battle Royale PC dari pemaju Black Desert telah membuka pendaftaran CBT mereka!

Diumumkan beberapa bulan yang lalu, Shadow Arena adalah sebuah permainan Battle Royale di platform PC oleh pemaju yang sama mengendalikan Black Desert iaitu Pearl Abyss. Dimaklumkan akan menjadi salah satu daripada 6 permainan yang akan dipamerkan di G-Star 2019 bulan hadapan di Busan, Korea. Kini antara 6 permainan yang telah pasti adalah Black Desert, Black Desert Mobile dan juga Shadow Arena.

Pearl Abyss adalah salah satu peserta pameran terbesar di G-Star 2019. Dan yang menariknya untuk permainan Shadow Arena ini merupakan mod PvP dalam permainan Black Desert Online. Wow! Nampaknya permainan ini bakal berdiri sendiri di platform PC dan akan dilancarkan di Korea Selatan.
Bukan itu sahaja, treler terbaru Shadow Arena turut dikongsikan di laman Youtube mereka hari ini!

Setiap pejuang mesti menjaga diri dan bersaing untuk kemenangan seiring kegelapan yang merayap dan semakin dekat …
Tak terhitung jumlahnya akan jatuh dan hanya satu akhirnya menang dalam Shadow Arena!
Bukan setakat treler terbaru yang dikongsikan mereka, hari ini juga dilaman Facebook rasmi Shadow Arena, mereka telah mengumumkan CBT ( Ujian Beta Tertutup) kini dibuka untuk pendaftaran!!

Fighters, prepare yourselves.10,000 will gather for 4 days of intense action while the Shadow closes in, swallowing…
Posted by Shadow Arena on Wednesday, 23 October 2019

Pendaftaran: Merekrut sehingga 10,000 penguji bermula pada 24 Oktober 2019 (Khamis).
Tempoh CBT: 21 November 2019 (Isnin) – 24 November 2019 (Isnin)
Pengumuman Penguji CBT: Pertama-  11 November 2019 (Isnin) / Kedua- 18 November 2019 (Isnin) / Ketiga- 21 November 2019 (Khamis)

Jadi pada sesiapa yang berminat untuk mencuba CBT permainan terbaru Pearl Abyss SHADOW ARENA ini, anda bolehlah mendaftar di laman web rasmi mereka.

Jangan lupa untuk ikuti kami di TikTok!
  @gamersantaimy
Tags: battle royaleG-Star 2019PC Battle Royalepearl abyssSHADOW ARENA


Trailer baru Black Adam dikeluarkan, bakal tiba pada 20 Oktober 2022 di Malaysia

Warner Bros. Malaysia telah mengeluarkan trailer terbaru bagi filem Black Adam yang bakal ditayangkan pada 20 Oktober 2022.

Black Adam mengisahkan tentang seorang anti-hero Mesir yang melarikan diri dari penjara selepas 5,000 tahun. Filem ini telah dibangunkan selama lebih sedekad dengan Johnson yang telah terikat pada projek ini sejak tahun 2007. Selepas banyak kali ditunda, akhirnya Warner Bros. dan DC Extended Universe menghidupkan kembali projek ini.

Walaupun begitu, DC dan Warner Bros. terpaksa mencari jalan untuk menghubungkan jalan cerita antara Black Adam dan Shazam. Ini merupakan sekuel kepada Shazam yang telah ditayangkan pada 2019.
Bersama Black Adam, terdapat hero dari Justice Society of America, yang merangkumi Noah Centineo sebagai Atom Smasher, Aldis Hodge sebagai Hawkman, Quintessa Swindell sebagai Cyclone, Sarah Shahi sebagai Adrianna Tomaz aka Isis dan Pierce Brosnan sebagai Doctor Fate. Terdapat juga barisan pelakon lain termasuk Marwan Kenzari, James Cusati-Moyer, Bodhi Sabongui, Mo Amer dan Uli Latukefu.

Di Kahndaq purba, Teth Adam dianugerahkan kuasa para “god”. Selepas menggunakan kuasa ini untuk membalas dendam, dia dipenjarakan dan menjadi Black Adam. Hampir 5,000 tahun telah berlalu dan Black Adam telah pergi dari manusia, kepada mitos, kepada legenda. Kini dilepaskan dalam bentuk keadilannya yang unik, yang lahir daripada kemarahan, dicabar oleh wira moden yang membentuk Justice Society: Hawkman, Dr. Fate, Atom Smasher dan Cyclone.Menurut Warner Bros. Malaysia

Saya ingin mengingatkan anda bahawa filem Black Adam akan ditayangkan bermula 20 Oktober 2022 di seluruh Malaysia. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black AdamWarner Bros. Malaysia


Razer lancarkan Razer Kiyo Pro Ultra, kualiti webcam setanding DSLR

Berikutan dengan acara CES 2023 yang diadakan di Las Vegas, Razer telah mengumumkan beberapa barisan produk baharu termasuk Razer Edge, Razer Blade dan juga Razer Leviathan. Kali ini, mereka telah mengumumkan webcam baharu yang mempunyai kualiti setanding DSLR iaitu Razer Kiyo Pro Ultra.

Untuk mendapatkan kualiti setanding DSLR, Razer menggunakan sensor ultra-besar iaitu Sony 1/1.2″ STARVISTM dengan saiz piksel 2.9μm. Dengan menggunakan teknologi ini, ia dapat menangkap lebih banyak data cahaya dan imej yang dihasilkan akan jadi lebih terperinci dengan warna yang sangat cantik.

Tambah pula dengan lens aperture F/1.7, ia dapat menangkap hampir empat kali lebih cahaya berbanding webcam yang lain. Webcam daripada Razer ini dapat menghasilkan rakaman yang tidak di-compressed 4K 24 FPS, 1440p 30FPS ataupun 1080p 60FPS masuk terus ke stream anda.
Ia juga dilengkapi dengan Face Tracking Auto-Focus AI yang boleh menjejaki wajah pengguna untuk memastikan fokus yang tajam sambil mengaburkan latar belakang. Semua ini boleh dilakukan tanpa menggunakan sebarang software.

Jika pengguna nak menggunakan dengan lebih mendalam, anda boleh gunakan Razer Synapse di mana anda boleh mengubah beberapa tetapan termasuk ISO, shutter speed, pan, tilt dan banyak lagi. Nak guna webcam Razer Kiyo Pro Ultra mudah sebenarnya. Hanya cucuk USB sahaja dan anda boleh gunakan sepuasnya.
Untuk mendapatkan spesifikasi penuh, sila klik di sini. Razer Kiyo Pro Ultra bakal tersedia pada 5 Januari 2023 dan untuk mendapatkan barisan produk lain yang diumumkan semasa CES 2023, sila klik di sini.

Jangan lupa untuk ikuti kami di TikTok!
  @gamersantaimy
Tags: CES 2023razerRazer Kiyo Pro Ultra


“Toei pun tak setuju” – Bagaimana Dragon Ball Super beralih daripada 2D ke 3D?

Sepanjang sejarah anime Dragon Ball, kita sentiasa melihat studio menggunakan animasi 2-D tradisional tetapi baru-baru ini di filem Super Hero, mereka membuat keputusan untuk beralih ke animasi 3D. Memandangkan anime jenis 3D tidak begitu disenangi oleh peminat, saya faham mengapa ramai yang tidak suka semasa berita ini mula-mula diumumkan.

Norihido Hayashida
Nasib baik, filem Super Hero mampu mengatasi jangkaan dan menjadi antara filem Dragon Ball paling berjaya setakat ini. Beberapa hari lepas, produser daripada filem Super Hero menjelaskan secara terperinci “bagaimana peralihan 2D ke 3D dibuat”.

Ketika bermesyuarat dengan Shuiesha, Norihido Hayashida (produser) menjelaskan idea untuk menggunakan animasi CG. Namun pada ketika itu, ramai di Toei Animation yang sebenaarnya tidak suka konsep Dragon Ball menggunakan 3D. Dia bercerita:
“Ada banyak tentangan terhadap penggunaan 3D dalam Toei Animation, tetapi ada beberapa orang di pengurusan atasan yang berkata “untuk cuba”, jadi pada bulan Jun 2014 produksi untuk episod pengenalan bermula.”“Sekitar 2016, saya dapat menunjukkannya kepada bilik Dragon Ball Shakeisha dan Toriyama-sensei buat kali pertama. Kami membuat total 4 filem pengenalan, menyemaknya setiap kali, dan memberi tanda GO.”

Hayashida juga menjelaskan secara terperinci mengenai episod pengenalan yang menggunakan animasi CG untuk Dragon Ball Super: Super Hero, kerana pengarah Tetsuro Kodama turut mencipta “episod pengenalan” sendiri untuk bantu menunjukkan kepada Akira Toriyama dan Toei Animation bagaimana filem itu akan kelihatan dalam gaya baru ini.

“Bahagian bagus untuk animasi lukisan tangan dan aksi penuh realiti unik kepada ekspresi baharu digabungkan dengan baik, dan guru memujinya. Encik Kodama ialah salah seorang daripada segelintir orang dalam industri yang telah menyelidik rupa animasi 3D buat masa yang lama, jadi saya rasa pengalaman itu digunakan dengan baik.”

Maka, dengan hasil yang ditunjukkan, semua orang di Toei Animation dan Akira Toriyama bersetuju untuk menghasilkan filem Dragon Ball Super: Super Hero dalam gaya animasi 3D. Apa pendapat korang? Suka ke dengan gaya 3D Dragon Ball? Jom kongsikan pendapat di ruang komen!
Untuk membaca segala liputan kami tentang francais Dragon Ball, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: 3DDragon BallDragon Ball Super


Arcane telah mendapat trailer terakhir oleh Netflix dan Riot Games!

Netflix dan Riot Games telah mengeluarkan trailer terakhir untuk Arcane, siri animasi yang akan datang bersama key art animasi itu. Ia akan bermula pada 6 November secara mingguan. Anda boleh melihat trailer baru dan terakhir untuk Arcane di bawah.

Legends arrive to @Netflix on November 6th. #Arcane awaits. Good luck, summoner. pic.twitter.com/O6UulV1m6C

— Arcane (@arcaneshow) October 31, 2021

Sebelum ini mereka juga ada mendedahkan poster setiap watak dan barisan pelakon suara untuk watak-watak tersebut seperti berikut:
VI (suara oleh Hailee Steinfeld)JINX (suara oleh Ella Purnell)JAYCE (suara oleh Kevin Alejandro)CAITLYN (suara oleh Katie Leung)SILCO (suara oleh Jason Spisak)MEL (suara oleh Toks Olagundoye)VANDER (suara oleh JB Blanc)VIKTOR (suara oleh Harry Lloyd)

Tentang Arcane
Arcane merupakan animasi yang berdasarkan dunia League of Legends, dan menyelidik beberapa masalah yang kompleks. Ia akan meneroka keseimbangan antara bandar Piltover yang kaya dan kawasan Zuan yang kurang bernasib baik. Penciptaan “hextech” membolehkan seseorang untuk mengawal tenaga ajaib dan ini mengancam keseimbangan antara kedua tempat tersebut. Arcane disediakan untuk meneroka beberapa konsep dari League of Legends dengan lebih mendalam, dan tersedia sebagai kisah yang rumit dan penuh dramatik.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Siri animasi ini akan dilancarkan dalam tiga babak dan mempunyai tiga episode untuk setiap satu babak. Tiga episode pertama akan berpusat pada kisah asal dua beradik, Jinx dan Vi. Babak kedua akan ditayangkan pada 13 November, diikuti dengan babak ketiga pada 20 November.
Key art Arcane
Netflix dan Riot Games membawa francais fenomena global League of Legends ke kaca televisyen dengan acara siri animasi Arcane, yang akan ditayangkan perdana di Netflix di seluruh dunia pada musim luruh ini. Siri ini menandakan siri pertama Riot Games untuk televisyen. Berkisahkan di dunia League of Legends, permainan yang terkenal di dunia, Arcane merupakan siri animasi yang dikembangkan dan dihasilkan oleh Riot Games dengan kerjasama Fortiche Productions.
Dengan berbaki lima hari lagi, adakah anda bersedia untuk tengok animasi dari dunia LoL? Janga lupa untuk langgani Netflix untuk melihat animasi tersebut. Untuk mengikuti labih lanjut mengenai siri Arcane, anda boleh klik pada pautan ini.
Jangan lupa untuk ikuti kami di TikTok!
  @gamersantaimy
Tags: ArcaneLeague of legendsnetflixRiot Games


Game mobile MMO popular China dituduh meniru treler Final Fantasy 14!

Diperhatikan oleh netizen dalam internet, nampaknya sebuah treler untuk game MMO popular bernama Doula Continent: Soul Master Duel dari China mempunyai banyak persamaan dengan salah satu treler promosi Final Fantasy 14. Selepas kes ini menjadi viral, ramai yang menuduh game MMO China itu meniru Final Fantasy 14 di mana segala-galanya termasuk sudut kamera dan pergerakan watak memang hampir sama dan ia sangat jelas bahawa mereka telah mengambil “inspirasi” dari Square Enix.

Supaya kalian faham apa yang saya maksudkan, sila tonton video di bawah:

Video ini sebenarnya diperhatikan oleh pakar analisis terkenal dalam industri gaming, Daniel Ahmad, yang memuat naik video itu di halaman Twitter-nya. Disusun sebelah-sebelah, kita boleh melihat kedua-dua treler dimainkan secara serentak, dan tidak dapat dinafikan bahawa game China Doula Continent memang meniru Final Fantasy 14. Seperti yang anda lihat, pergerakan, nada, dan naratif semuanya sama dan tiada satu pun yang berbeza selain daripada model watak dan persekitaran.

Watak utama akan melawan seorang musuh bersayap yang sedang terbang di udara. Kemudian, mereka akan bertarung tetapi senjata milik watak utama akan pecah lalu dia terjatuh ke tanah. Seperti mana-mana hero, watak utama tidak akan mengalah dan bangkit semula untuk sambung pertarungan. Bukan naratif dan aksi sahaja yang sama untuk kedua-dua treler, malah posis setiap dan sudut kamera pun ditiru. Terang menyala, pihak animasi tidak ingin mencipta idea sendiri, sebaliknya menggunakan sumber idea untuk memudahkan kerja.

Info ekstra: Treler Final Fantasy 14 adalah untuk mempromosikan pek expansion Shadowbringers dan dimuat naik ke Youtube pada dua tahun lepas. Treler Doula Continent: Soul Master Duel pula baru mula muncul di YouTube pada awal tahun ini.
Masih tidak diketahui jika Square Enix sedar akan persamaan ini. Andai kata pihak Square Enix tahu, saya pun tidak tahu jika mereka berminat untuk mengejar kes mahkamah. Kita hanya boleh tunggu berita rasmi dari pihak bertanggungjawab.
Untuk segala liputan kami tentang Final Fantasy termasuk game battle royale terbaru Final Fantasy VII The First Soldier, sila tekan pautan ini.
Sumber – Wanuxi
Jangan lupa untuk ikuti kami di TikTok!
  @gamersantaimy
Tags: chinaDoula ContinentFinal Fantasy 14square enixTreler


PewDiePie memenangi gelaran “Most Handsome Face of 2020”!

Felix “PewDiePie” Kjellberg telah dianugerahkan “Most Handsome Face of 2020” dalam senarai unik yang dikeluarkan baru-baru ini. YouTuber popular tersebut telah mengalahkan banyak pelakon, pemuzik, dan pelbagai selebriti lain daripada seluruh dunia untuk gelaran ini, dan oleh itu, mesti ramai yang ada pendapat sendiri tentang perkara ini.

TC Candler memuat naik sebuah video di YouTube yang menyenaraikan wajah paling tampan dan cantik daripada seluruh dunia. Syarikat ini telah membuat senarai ini sejak tahun 1990 di mana setiap senarai dinilaikan oleh The Independent Critics. Sejak beberapa tahun kebelakangan ini, setiap senarai telah diumumkan di YouTube dan menimbulkan banyak perbincangan menarik antara penonton di seluruh dunia.

Setelah dinobatkan sebagai wajah paling tampan pada tahun ini, PewDiePie segera menjadi tumpuan di media sosial kerana dua sebab yang sangat berbeza. Beberapa peminat lama PewDiePie sudah tentu sangat gembira untuk melihatnya muncul di tempat tertinggi dalam senarai pada tahun ini tetapi yang lain, bagaimanapun, terkejut dengan pemilihan para juri dan tidak percaya PewDiePie boleh kalahkan calon-calon lain dalam senarai.

Pemilihan PewDiePie agak mengejutkan pada mulanya, tetapi jika anda memperhatikan senarai lama TC Candle, PewDiePie sebenarnya berjaya menduduki tempat kedua dalam senarai 2019, di bawah bintang K-pop, Jungkook BTS. Sebelum ini, dia menduduki tempat keempat pada tahun 2018, tempat ketujuh pada tahun 2017, dan tempat ke-18 pada tahun 2016. Secara keseluruhan, PewDiePie perlahan-lahan sedang memanjat senarai ini untuk akhirnya menduduki tempat pertama pada tahun 2020.
Jadi apa pendapat anda? Adakah PewDiePie layak mendapat anugerah ini? Beritahu saya di ruang komen sekarang.

Jangan lupa untuk ikuti kami di TikTok!
  @gamersantaimy

Tags: Most Handsome Face of 2020PewDiePieTC Candler


Review Assassin’s Creed Valhalla: Wrath of the Druids – Satukan kerajaan Ireland!

Assassin’s Creed Valhalla membolehkan pemain di seluruh dunia menjadi “viking” sejak dilancarkan pada hujung tahun 2020 dan sejak itu, ramai pemain sudah berjaya menakluk England. Seperti yang anda semua tahu, setiap permainan Assassin’s Creed mempunyai jumlah kandungan yang besar, dan AC Valhalla pun tidak terkecuali. Pemain boleh menghabiskan lebih dari 100 jam, dan itu pun belum tentu boleh menyelesaikan jalan cerita utama. Pada bulan lepas, Ubisoft melancarkan pengembaraan baru untuk pemain yang menamatkan kempen utama, di mana kami di Gamer Santai berpeluang untuk mencuba. Tanpa melengahkan masa lagi, inilah review saya untuk DLC besar pertama Assassin’s Creed Valhalla: The Wrath of the Druids. Jom kita mulakan.

Meluaskan pengalaman di Ireland

Setelah menetapkan kediaman baru di England, si “viking” Eivor atau nama samarannya “Wolf-Kissed” ingin menemui tanah baru untuk meluaskan pengaruh. Seorang saudagar bernama Azar mendarat di perkampungan Ravensthorpe sebagai utusan dari sepupu Eivor, Barid mac Imair. Nampaknya Barid kini menetap di Ireland, dan berjaya membina sebuah bandar pelabuhan di Dublin. Disebabkan Barid mempunyai asal usul dari Denmark, dia menghadapi masalah untuk mendapatkan kepercayaan Flann Sinna, Raja Tinggi untuk Ireland pada ketika itu.

Dengan nilai setia kawan dan persahabatan yang tinggi, Eivor membuat keputusan untuk pergi ke Ireland. Di sana, dia tanpa sengaja melibatkan diri dalam politik tempatan di Ireland, terpaksa membunuh beberapa sasaran, dan berperang dengan kumpulan ajaran sesat, iaitu “the Children of Danu“.

Itu sahaja untuk sinopsis cerita. Bagi visual pula, Ireland tidak begitu berbeza dengan England. Pemain masih akan melihat bukit-bukit kehijauan, hutan luas yang bermisteri, gua yang seram, dan persisiran tebing yang curam. Selain daripada bangunan-bangunan, Ireland tidak terlalu jauh berbeza dengan England. Kita masih boleh menjelajah, menaiki kapal panjang, dan menunggang kuda ketika merentasi Ireland, sambil mempelajari asal usul tanah ini.
Ireland terbahagi kepada empat wilayah iaitu: Dublin, Meath, Connacht, dan Ulster. Dublin adalah tempat di mana Eivor memulakan perjalanan dan merupakan wilayah kecil. Tiga wilayah lain adalah seluas seperti kebanyakan wilayah di permainan asas, dan kita memerlukan beberapa jam untuk menyelesaikan misi-misi di setiap satu.

Bagi saya, Dublin antara adalah wilayah yang paling menarik secara visual, dan menawarkan beberapa pemandangan yang lebih menarik daripada kebanyakan kawasan England dan Ireland dalam permainan. Itu tidak bermaksud pemandangan di dalam permainan kelihatan bosan. Ubisoft adalah pakar dalam aspek real world location rendering, dan setiap pemandangan amat menakjubkan apabila kena dengan suasana.
Disebabkan ini adalah expansion, Wrath of the Druids sebenarnya lebih mudah untuk pemain hadam. Assassin’s Creed Valhalla adalah permainan dengan kandungan yang sangat besar! Kempen jalan cerita utama sudah memakan masa lebih 60 jam tetapi untuk sesiapa yang ingin menghabiskan permainan 100%, ia pasti akan mengambil masa lebih dari 100 jam. Untuk expansion DLC Wrath of the Druids, paling banyak pun akan ambil mengambil masa 30 jam dan itu sejujurnya lebih lama dari kebanyakan permainan AAA sekarang (contoh: Resident Evil 3). DLC ini memang lebih mudah untuk pemain faham, dan kita pun tidak perlu terlalu “grinding“.
Sistem Trading Post

Barid ingin menjadikan Dublin sebagai pusat perdagangan utama untuk Ireland dan ia bergantung kepada Eivor untuk membawa barang dan perkhidmatan bagi urusan perdagangan, dengan bantuan Azar. Di sekitar peta terdapat beberapa “Trading Post” yang boleh kita tawan dan bina untuk tujuan produktiviti. Setiap Trading Post akan menghasilkan sumber khas untuk Ireland seperti:

Clothing
Texts
Delicacies
Luxuries

Azar perlu memenuhi pesanan dari pelbagai negara, dan mereka tidak akan pesan sumber satu-satu. Kadang-kala, mereka akan pesan untuk sejumlah barang dari setiap sumber. Ganjaran selepas memenuhi setiap pesanan adalah pelbagai set baju besi, tatu, bahagian kapal, dan sumber “Settlement” untuk Valhalla.
Ubisoft sebenarnya menggunakan taktik yang bijak kerana menggunakan sistem ini sebagai cara untuk menyediakan barang-barang kosmetik yang tidak boleh dijumpai di England atau Ireland. Seperti yang saya kata, kita akan menerima perisai dari Mesir, Yunani, dan Rusia dan ini pun boleh dianggap sebagai “easter egg” untuk permainan lama Assassin’s Creed.

Mengambil alih sebuah “Trading Post” terbahagi kepada dua proses. Kita mesti terlebih dahulu membersihkan markas Trading Post itu dari musuh dan kemudian mengikuti petunjuk untuk mendapatkan geran. Sebaik sahaja jumpa geran, kita harus membawanya kembali ke markas Trading Post itu untuk membina bangunannya semula.
Setelah selesai, setiap Trading Post mempunyai beberapa penambahbaikan untuk meningkatkan pengeluaran sumber atau jumlah simpanan. Bagi saya, sistem ini lebih mudah daripada sistem “Settlement” di Valhalla. Jika anda memerlukan lebih banyak bahan untuk membuat peningkatan, cara paling senang adalah dengan menyerbu markas-markas musuh.

Seterusnya, saya ingin menjelaskan tentang ‘Royal Demand“. Misi sampingan ini dihasilkan secara rawak di kandang merpati berhampiran setiap bandar, di mana majoriti misi adalah lebih kurang sama. Contohnya, kita harus pergi ke lokasi ini, bunuh sasaran ini, curi objek ini. Tiada apa yang terlalu rumit. Apa yang kita dapat? Ganjarannya adalah bahan untuk meningkat markas Trading Post dan sejumlah sumber dari Ireland. Satu perkara menarik yang saya suka tentang Royal Demand adalah sub-objektifnya. Setiap sub-objektif memfokus pada bahagian “stealth” seperti:

Tiada pembunuhan yang tidak perlu.
Jangan dikesan.
Jangan cedera.

Menyelesaikan sub-objektif ini akan menggandakan ganjaran anda untuk Royal Demand.

Kedua-dua sistem Trading Post dan Royal Demand tidak rumit dan mudah, tetapi sejujurnya, saya lebih menikmati fitur ini lebih berbanding mekanik di Valhalla. Sebabnya? Trading Post agak straightforward. Dirikan semua bangunan, dan kalau tak cukup bahan, dapatkan lebih banyak sumber. Royal Demand pula mendorong pemain ke arah gameplay yang lebih “stealthy“, dan ini merupakan ciri utama Assassin’s Creed memandangkan permainan terbaru lebih kepada aksi.
Bunuh sasaran “the Children of Danu”

Sejak Assassin’s Creed Origins, setiap permainan selepas itu mempunyai senarai sasaran khusu untuk kita bunuh. Dalam Odyssey, mereka mengembangkan idea itu dengan memperkenalkan Cult of Kosmos, di mana kita perlu mencari petunjuk dan membunuh satu persatu. Valhalla membawa konsep yang sama dengan memperkenalkan Order of the Ancients.
Dalam DLC Wrath of the Druids, senarai ini lebih kecil tetapi berfungsi dengan cara yang sama. The Children of Danu adalah organisasi ajaran sesat yang ingin mengambil takhta Raja Flann. Keseluruhan senarai ada lebih pendek daripada permainan asas, dengan hanya beberapa sasaran, tetapi anda masih perlu mencari nota dan petunjuk untuk mengetahui lokasi mereka.

Musuh yang bakal anda lawan juga memperkenalkan beberapa mekanik pertempuran baru. Di kubu mereka, anda akan menemui kawasan yang penuh dengan kabus hijau. Kabus ini sebenarnya boleh menyebabkan halusinasi, yang menjadikan musuh kelihatan lebih kuat daripada diri sebenar mereka. Sebagai contoh, musuh yang melemparkan barang-barang terbakar tiba-tiba boleh bernafas api, konco-konco lemah boleh teleport di belakang kita, dan serigala peliharaan musuh akan berubah menjadi serigala jadian (werewolf) yang kuat.
Saya suka idea mereka, tetapi mendapati ia agak sukar untuk berlawan dengan musuh-musuh ini dalam kebanyakan situasi. Sudah tentu, kita boleh mengumpan serigala itu untuk keluar daripada kabus, tetapi “mudahlah kalau cakap”. Yang buat keadaan menjadi semakin susah pula ialah memang tidak ada cara untuk memadamkan kabus hijau ini, walaupun buat sementara waktu.

Musuh-musuh ini pun datang secara kombinasi yang bagi saya tidak sepadan dengan gaya pertempuran Assassin’s Creed Valhalla. Serigala jadian dapat melakukan serangan kombo, boleh melempar batu, dan dapat melompat dengan jauh. Jika bertarung dengan musuh-musuh lain, kita akan sentiasa berada dalam situasi “1v4” di mana taktiknya adalah untuk sentiasa mengelak atau bertahan (pemain harus menjaga stamina supaya tidak habis). Jika tersilap langkah, kemungkinan besar pemain boleh mati. Eivor pasti akan diganggu oleh konco-konco kecil, dan di situ serigala jadian akan mengambil kesempatan untuk membunuh anda.
Di samping itu, terdapat beberapa abiliti baru, tetapi tidak ada satu yang saya terasa benar-benar “mengagumkan. Abiliti “Smoke Arrow” bagus untuk melarikan diri, tetapi Viking Salute hanyalah abiliti stun manakala Irish Wolfhound boleh menyeru serigala dengan baka anjing yang berbeza.
Pendapat

Untuk review ini, saya akan tidak akan sarankan DLC Wrath of the Druids untuk pemain yang belum pernah menamatkan Assassin’s Creed Valhalla. Walaupun tidak ada apa-apa syarat tertentu DLC tersebut, tetapi kawasan permulaan mengesyorkan Eivor berada pada “power level 55“. Selain daripada itu, persekitaran Ireland adalah lebih kurang sama England kecuali kawasannya yang lebih kecil, senarai sasaran yang tidak terlalu untuk bunuh, dan beberapa mekanik lain. Sekiranya anda tidak puas bermain Valhalla, saya rasa DLC ini cukup untuk memuaskan selera anda.
Untuk pemain yang dah habiskan beratus-ratus jam di permainan asas, harap maklum bahawa DLC ini tidak memberi memberi banyak tambahan baru, jadi janganlah terlalu berharap untuk apa-apa drastik selain dari perkembangan jalan cerita dan pemandangan baru. Itu sahaja untuk review Assassin’s Creed Valhalla: Wrath of the Druids! Sehingga kita berjumpa lagi, selamat ber-gaming!

Jangan lupa untuk ikuti kami di TikTok!
  @gamersantaimy
Tags: Assassin's CreedAssassin's Creed ValhallaAssassin's Creed Valhalla: Wrath of the DruidsDLCEivorExpansionIrelandPS4reviewubisoftulasanWrath of the Druids


5 Streamers Untuk Ditonton Dalam Bulan Puasa Ini!

2019 adalah tahun besar untuk komuniti gaming, dengan saluran penstriman seperti Facebook Gaming dan Youtube mengambil takhta sebagai platform popular dan tertinggi untuk jumlah penonton di negara ini. Sempena bulan Ramadhan yang mulia ini, di mana kebanyakan Muslim berpuasa dan mungkin tidak mempunyai sebarang hal untuk dibuat, mahupun menghabiskan masa seharian dengan tidur, di sini penulis senaraikan beberapa streamers yang berbaloi untuk ditonton, dan setiap daripada mereka mempunyai personaliti masing-masing!

1. Syafiq ‘Mozampique’ Rahman [Facebook]

Syafiq Abdur Rahman, atau lebih dikenali sebagai Mozampique, adalah streamer yang sekarang menetap di Amerika Syarikat yang juga bekerja sebagai software engineer. Pada waktu lapangnya, beliau strim game seperti Apex Legends, dalam masa yang sama, sesiapa yang ingin meningkatkan lagi kemahiran bermain dalam game tersebut, korang memang wajib tonton! Beliau akan berikan tips-tips padu untuk korang! Mozampique juga adalah salah seorang streamer dalam KUL Esports.
2. Ezati “Ezt” Hashim [Facebook]

Gadis yang sentiasa ceria ketika strim ini adalah Izati Hashim, yang lebih mesra dengan panggilannya dalam game, iaitu Ezt. Beliau sering strim game seperti PUBG, Apex Legends dan Doki Doki Literature Club. Selalu melakukan strim pada waktu pagi, ini adalah masa yang sesuai untuk korang tengok, terutamanya sesiapa yang baru lepas sahur tetapi tidak mempunyai sebarang aktiviti nak dibuat! Sangat aktif dengan followersnya di ruangan comment, kalau korang nak request dia nyanyi lagu pun boleh!
3. CortX Kaki Game [Facebook]

Said Za, atau CortX Kaki Game adalah seorang streamer yang aktif melakukan strim di Facebook. Antara games yang popular dimainkan beliau dalam bulan puasa ini adalah Days Gone, PUBG dan Mobile Legends. Beliau juga merupakan caster Bahasa Melayu untuk ML dan PUBG! Kalau korang jenis yang tidur lewat sampai waktu sahur, CortX selalu bermain game Days Gone pada waktu pagi itu. Jadi, jangan lupa untuk follow facebook page beliau!
4 Aylrhmn Gaming [Facebook/PS4]

Aylrhmn Gaming adalah singkatan untuk Ayul Rahman, seorang streamer Apex Legends di platform PS4. Beliau juga boleh dikatakan pemain yang mempunyai kemahiran tinggi dalam game ini! Sering melakukan stream sahur mulai 4.30 sehingga 6 pagi, ini adalah masa yang terbaik untuk korang tonton strim beliau sambil makan!
5. Nerd Gaming Malaysia [Youtube]
Sebahagian daripada anggotanya (Dari kiri: Panda, Sabrina & Aki Sakura)
 NerdGamingMalaysia atau secara ringkas, NGMY adalah satu kumpulan Youtube yang terdiri daripada kalangan gamers-gamers di Malaysia ini di mana mereka menghasilkan kandungan baru dan menarik untuk komuniti Youtube Malaysia. Bukan sekadar video-video biasa yang di muat naik di channel NGMY, mereka juga aktif melakukan strim (pelbagai jenis games) di Youtube, jadi kalau korang ada masa, singgahlah sebentar dan berikan “hai”! Mereka hampir mencecah 100k di Youtube, jadi, jom tolong mereka menjadi kumpulan Youtuber gamers pertama untuk mencapai angka tersebut!

Itu sahaja top 5 streamers pilihan penulis yang korang patut tonton pada bulan Ramadhan ini! Sudah tentu, banyak lagi streamers-streamers di luar sana yang juga melakukan strim pada bulan puasa ini, jadi terpulang kepada korang sama ada untuk menonton mereka atau tidak. Dengan populariti Facebook Gaming dan Youtube yang semakin meningkat, kita mungkin akan melihat lebih banyak percambahan streamers pada masa akan datang. Namun demikian, apa yang membezakan mereka adalah personaliti dan bagaimana mereka merapatkan diri dalam komuniti gaming. Harap bermanfaat!
Jangan lupa untuk ikuti kami di TikTok!
  @gamersantaimy
Tags: ayul rahmaneztfbizatimozampiquengmyStreamerstontonyt


Perang antara peminat One Piece dan Attack on Titan di IMDb!

Dalam semua komuniti peminat, sudah tentu ada yang akan bergaduh antara satu sama lain. Komuniti anime juga tidak terlepas darinya. Jika tidak bergaduh mengenai waifu terbaik, mesti ada yang bergaduh untuk menyatakan bahawa siri anime yang diminati mereka adalah yang terbaik. Tetapi apabila ia berlanjutan sudah tentu pergaduhan itu menjadi toksik antara dua kumpulan peminat. Yang terbaru ialah perang antara peminat One Piece dan Attack on Titan.

Memandangkan anime musim terakhir Attack on Titan baru sahaja ditayangkan pada awal bulan Januari, nampaknya ramai peminat yang bergesa untuk menontonnya. Akibatnya, beberapa platform penstriman seperti Crunchyroll dan Funimation telah crash selepas episod pertama “Judgement” dilepaskan. Nampaknya, ada seseorang yang tidak begitu gemar dengan populariti siri anime Attack on Titan. Lalu, dia memulakan satu kempen, yang mecetuskan perang antara peminat.

على الرُغم من تخاذل بعض الأفراد، إلّا أن الأعداد لا بأس بها و النتيجة مُرضية جدًا، هذا هو جزاء كل عمل يفكر أنه ينافس ون بيس. pic.twitter.com/imXYO3zCDl— ونبيسي|هوكينز (@ONEPIECIE1) January 9, 2022

Pengguna Twitter, ONEPIECIE1, yang mengaku sebagai peminat One Piece berkongsi tweet berkenaan episod pertama AOT yang agak kritikal dari segi hubungan antara kedua-dua peminat. Tweet itu dalam bahasa Arab dan berikut terjemahan untuk mesej tersebut:
“Walaupun terdapat kesuaian oleh sesetengah invidu, jumlahnya (tontonan) baik dan hasilnya amat memuaskan. Ini adalah ganjaran untuk setiap anime yang menganggap bahawa ia boleh bersaing dengan One Piece.Apa yang kami gunakan tidak melebihi 10% daripada kekuatan kami, dan lihat sendiri sejauh mana impak kami, seterusnya juga adalah lebih hebat.”
Tambahan pada kata-kata kasar terhadap francais Attack On Titan ini, pengguna itu juga berkongsi beberapa screenshot yang jelas menunjukkan jumlah yang melebihi penilaian IMDb 1 bintang pada episod pertama AOT Musim 4 Bahagian 2. Dan, ini adalah permulaan pertempuran toksik antara dua anime popular, Attack On Titan Vs One Piece.
Selepas itu, peminat AOT mengambil alih IMDb dan mula memberikan ulasan 1 bintang pada episod terbaru One Piece (1005) yang mendapat rating pengguna 6.1/10 di IMDb. Hampir 43% pengguna mengundi 1 bintang daripada 2,600 undian pada episod ke-1005 One Piece.

Sebagai tindak balas terhadapnya, peminat One Piece juga melakukan perkara yang sama dengan episod terbaru AOT Musim 4 bertajuk ‘Sneak Attack’ dan review bom episod itu dengan penilaian 1 bintang. Walau bagaimanapun, hanya 12% undian negatif daripada jumlah 12,300 undian. JAdi ia tidak memberikan kesan pada penilaian episod tersebut dan kekal pada 9.4/10 pada IMDb.
Ada juga segelintir peminat yang mengatakan bahawa Attack on Titan agak “dark” untuk ditonton oleh orang ramai. Kedua-dua fandom ini saling melemparkan komen negatif, dan antara komen-komen itu, ada juga fandom anime lain seperti Demon Slayer dan Boruto yang menyelit dalam perang tersebut.

Melihat peperangan antara dua fandom ini, rasanya eloklah kita hormati peminat anime yang lain. Tidak peliklah jika mereka gembira dengan episod baru tersebut, sudah lama mereka menanti untuk melihat pengakhiran AOT. Jadi, hormatilah antara satu sama lain. Lagipun, kita semua adalah peminat anime. Anda boleh mempunyai pendapat anda tetapi, anda tidak boleh membenci atau tidak menghormati sebarang rancangan tanpa logik dan fakta. Untuk membaca liputan lain kami mengenai anime, sila klik pautan ini.
Sumber: Anime Galaxy
Jangan lupa untuk ikuti kami di TikTok!
  @gamersantaimy
Tags: Attack on Titanone piecepeminat


Naruto: Kisah tragis setiap ahli Akatsuki & bagaimana mereka jadi jahat

Sangat terkenal dalam siri manga/anime Naruto, Akatsuki merupakan sekumpulan ninja yang ingin “mencipta dunia lebih baik”, dan sanggup menggunakan apa-apa cara atau taktik kejam. Setiap ahli Akatsuki tidak ada masalah untuk buat jahat selagi impian itu dapat direalisasikan, dan ini berkait rapat dengan asal-usul masing-masing. Setiap tragedi yang berlaku telah menguatkan dan menggelapkan hati mereka tetapi apa sebenar yang berlaku? Di sini, saya akan senaraikan kisah tragis setiap ahli Akatsuki (utama) dan bagaimana masing-masing berubah menjadi jahat.

Senarai ini berdasarkan; “Makin tinggi makin tragis“

Hidan

Berasal daripada Yugakure (Hidden Steam Village), Hidan merupakan seorang pengikut ajaran sesat yang sanggup mengorbankan nyawa tak bersalah demi dewanya, “Lord Jashin”.
Selepas Yugakure berubah dari sebuah kampung shinobi ke tapak pelancongan, Hidan tidak boleh terima perubahan dan berubah sikap. Dia mengalami halusinasi lalu membunuh jiran-jirannya sebelum meninggalkan Yugakure. Di sinilah, dia menganut agama sesat bernama Jashin, di mana ajaran utama adalah untuk membunuh orang tanpa belas kasihan. Selepas bereksperimen dengan teknik rahsia Jashin, Hidan dikurniakan kuasa hidup abadi. Tidak lama selepas itu, dia menyertai Akatsuki selepas menarik perhatian Itachi, Konan dan Kakuzu.
Hidan Naruto Shippuden GIFfrom Hidan GIFs

Deidara

Semasa masih lagi ninja di Iwagakure (Hidden Stone Village), Deidara berkenalan dengan Ōnoki dan belajar menggunakan jurus Explosion Release. Walaupun dipuji tinggi untuk ukiran tanah liatnya, Deidara ingin mencapai tahap seni yang lebih tinggi. Oleh itu, dia membuat keputusan untuk mencuri satu Kinjutsu rahsia (merupakan jutsu turun menurun di Iwagakure) yang membolehkan dirinya menguli chakra kepada sejenis bahan unik.
Bersama Kinjutsu ini, dia berjaya mencipta gaya seni idaman iaitu tanah liat meletup atau nama rasminya, Isshun no Geijutsu. Sejak itu, Deidara melarikan diri dari Iwagakure dan menawarkan perkhidmatan rahsia sebagai seorang pengebom. Dia menjadi semakin terkenal dan ini menjadikannya sebagai calon yang menarik untuk menyertai Akatsuki, memandangkan dia berkongsi visi untuk membentuk semula dunia.
Deidara Naruto GIFfrom Deidara GIFs

Zetsu

Kita ada dua versi Zetsu tetapi versi yang saya sedang merujuk adalah Black Zetsu. Black Zetsu asalnya dicipta oleh Otsutsuki Kaguya sebelum dia dikalahkan oleh Hagoromo/Hamura. Ditugaskan dengan misi untuk mengembalikan  tuannya, Black Zetsu cuba menghasut Indra (anak Hagoromo) selama bertahun-tahun tanpa henti tetapi pelannya akhirnya membuahkan hasil apabila Indra membuat keputusan untuk berperang dengan adiknya, Asura kerana cemburu Hagoromo menamakan Asura sebagai pemimpin seterusnya.
Walaupun Indra dan Asura sudah tiada, Black Zetsu tidak berhenti dan selama berabad-abad, dia memanipulasi penjelmaan semula dua beradik tersebut (Uchiha Madara/Senju Hashirama). Black Zetsu juga merupakan dalang di sebalik kebanyakan peristiwa sedih yang berlaku, termasuk serangan Obito ke atas Konoha dan peperangan Uchiha Madara bersama seluruh dunia shinobi.
Seperti saya kata tadi, Black Zetsu dilahirkan semata-mata untuk mengembalikan Kaguya. Memandangkan dia dicipta untuk memenuhi satu tujuan jahat, dia bukan kes “watak baik jadi jahat”, tetapi sememangnya sudah lahir jahat.
Zetsu Blackzetsu GIFfrom Zetsu GIFs

Kakuzu

Semasa di bawah servis kampung Takigakure (Hidden Waterfall Village) sebagai ninja elit, Kakuzu harus menjalankan misi untuk membunuh Hokage pertama, Hashirama Senju. Malangnya, misi ini berakhir dengan kegagalan. Walaupun terpaksa melalui pelbagai jenis situasi bahaya, apa yang menanti semasa dia pulang hanyalah hukuman.
Sanggup mempertaruhkan nyawa dan badan untuk kampungnya, Kakuzu terkejut dengan keputusan ini lalu perasaan benci yang kuat telah mula timbul dalam hatinya. Ketika melarikan diri dari penjara, Kakuzu membunuh semua warga penting dalam kampung, mengambil hati mereka, dan melarikan diri selepas belajar tentang teknik terlarang kampung Takigakure.
“Bagaimana dia hidup dari zaman Hokage pertama hingga Naruto?” – Itu kerana Kakuzu merobek jantung shinobi yang masih hidup untuk memanjangkan jangka hayat dan senjata sendiri. Selepas membuat nama di pasaran gelap, dia menyertai Akatsuki.
Kakuzu Zukokku GIFfrom Kakuzu GIFs

Hoshigaki Kisame

Asalnya, Kisame harus menjaga Cypher Division (skuad perisikan rahsia Kirigakure – Hidden Mist Village) di bawah arahan pegawai atasannya, Fuguki Suikazan. Apabila kumpulan itu dikepung oleh ninja dari Konoha semasa melakukan misi, Kisame terpaksa membunuh ahli Cypher Division seperti yang diarahkan oleh Fuguki demi memastikan maklumat tidak dibocorkan.
Akhirnya, dia mendapat tahu bahawa Fuguki sebenarnya menjual maklumat ke kampung lain, dan dalam keadaan marah, Kisame membunuhnya lalu menjadi tuan baru pedang Samehada. Walaupun dipuji oleh Mizukage ke-4 atas kesetiaannya kepada Kirigakure, aksi membunuh rakan seperjuangan menyebabkan Kisame menjadi gila dan menyedari bahawa dunia sebenarnya dipenuhi dengan penipuan.
Sebagai ahli terbaru Swordsmen of the Mist, Kisame kemudian meninggalkan Kirigakure lalu dikutip oleh Akatsuki.
Tu Kn GIFfrom Tu Kn GIFs

Konan

Konan ialah salah seorang pengasas asal Akatsuki bersama Nagato dan Yahiko tetapi telah digunakan oleh Hanzo (ketua Amegakure) sebagai tebusan.
Kisahnya begini; Konan diculik oleh konco-konco Hanzo dan dibawa ke lokasi mesyuarat. Di sini, Hanzo mengarahkan Nagato untuk membunuh Yahiko sebagai pertukaran untuk nyawa Konan. Tidak ingin membahayakan nyawa rakan-rakan, Konan meminta mereka untuk melarikan diri, tetapi seperti mana-mana anime, “persahabatan adalah nombor satu”.
Nagato dalam dilema tidak tahu untuk buat apa tetapi Yahiko membuat keputusan untuk menikam dirinya sendiri dengan kunai di tangan Nagato. Dalam keadaan marah, Nagato menyelamatkan Konan lalu membunuh semua shinobi jahat di situ. Dibina untuk keamanan, inilah permulaan Akatsuki di sisi jalan yang gelap.
Konan Naruto GIFfrom Konan GIFs

Sasori

Semasa masih muda, ibu bapa Sasori dibunuh oleh Hatake Sakumo (ayah Kakashi) lalu diletakkan di bawah jagaan neneknya, Chiyo. Apabila nenek Chiyo cuba untuk menggembirakan Sasori dengan mengajarnya cara-cara membuat boneka, dia mula melihat bakat sebenar Sasori. Bakatnya sangat hebat hingga Sasori boleh mencipta dua boneka dengan rupa hampir mirip seperti ibu bapanya.
Apa yang orang ramai tidak tahu (kecuali nenek Chiyo) adalah semuanya hanya untuk membuang perasaan sunyi yang dirasakan oleh Sasori. Namun, disebabkan boneka itu tidak dapat memberi kasih sayang yang sama seperti ibu bapa sebenar, Sasori hilang minat dan mula berfikir secara lebih drastik.
Ini mengakibatkan dirinya membentuk sifat yang kejam dan sadis terhadap orang lain. Tanpa sebarang sebab, Sasori akan menyerang ninja yang tidak bersalah dan membentuk tubuh mereka menjadi anak patung, supaya dapat ditambah ke koleksi “teman-temannya”. Akhirnya, Sasori hilang kemanusiaan apabila mula menggantikan hampir seluruh tubuhnya dengan anggota boneka.
Sasori Marionete GIFfrom Sasori GIFs

Uchiha Obito

Kehidupan Obito penuh dengan tragedi, bermula dengan sebuah misi malang bersama Kakashi dan Rin. Selepas separuh badannya dihempap oleh batu, Obito memberikan mata Sharingan kiri ke Kakashi sebagai hadiah perpisahan terakhir sebelum dianggap mati. Sebenarnya, Obito telah diselamatkan oleh White Zetsu di bawah arahan Madara. Malangnya tidak semua kecederaannya dapat dirawat, jadi bahagian badan Obito yang terlalu rosak telah digantikan dengan anggota badan tiruan daripada sel Hashirama Senju a.k.a Hokage pertama.
Dalam proses pemulihan, White Zetsu memaklumkan kepada Obito bahawa Kakashi dan Rin berada di kawasan terdekat tetapi dikejar oleh shinobi Kirigakure. Risau akan keadaan mereka, Obito bergerak. Sampai sahaja di tempat lokasi, dia terkejut apabila melihat Kakashi “membunuh” Rin. Dalam keadaan marah, dia berjaya membuka Mangekyō Sharingan , satu proses yang turut menyebabkan Kakashi pengsan. Selepas melihat segala yang berlaku, Obito membunuh semua ninja Kirigakure. Selesai sahaja itu, Obito memapah tubuh Rin yang tidak bernyawa.
Kakashi Obito GIFfrom Kakashi GIFs

Apa yang Obito tidak tahu adalah Rin memaksa Kakashi untuk membunuhnya kerana dia tidak dapat mengawal bijuu dalam badannya dan tidak mahu membahayakan rakan-rakan atau Konoha.
Obito kembali ke Madara dan selepas mendengar rancangan jahatnya, telah bertekad untuk mencipta realiti di mana dia, Rin dan Kakashi masih gembira seperti dulu. Dengan itu, dia secara langsung telah terlibat dalam rancangan untuk menjatuhkan Akatsuki ke sisi gelap.
Obito Uchiha Naruto GIFfrom Obito Uchiha GIFs

Nagato

Akatsuki asalnya diasaskan oleh Yahiko semasa Perang Dunia Shinobi ke-3 bersama dua rakan karibnya, Nagato dan Konan. Sebagai warga Amegakure (Hidden Rain Village) yang terpaksa menjadi anak yatim piatu selepas Perang Dunia Shinobi ke-2, trio ini mencipta Akatsuki dengan harapan dapat membawa keamanan ke negara mereka.
Hanzo (ketua Amegakure) mendekati Akatsuki dan menawarkan bantuan untuk memudahkan perjanjian perdamaian antara Konohagakure, Iwagakure dan Sunagakure. Apabila Yahiko, Nagato, dan Konan tiba di tempat mesyuarat, bagaimanapun, mereka diserang hendap oleh konco-konco Hanzo dan ahli Root milik Danzō, yang kemudian menjadikan Konan sebagai tebusan.
Nagato Konan Yahiko GIFfrom Nagato Konan Yahiko GIFs

Menggunakan Konan sebagai tebusan, Hanzo mengancam untuk membunuhnya jika Nagato tidak membunuh Yahiko. Supaya Nagato tidak perlu rasa serba salah atas apa yang terjadi, Yahiko menikam dirinya sendiri pada kunai Nagato. Setelah kehilangan kawan karibnya, Nagato membunuh semua ninja di kawasan tersebut dan menyelamatkan Konan. Dia juga membentuk semula Akatsuki dengan visi “kejam” dan tidak akan berehat sehingga Konoha dan empat negara besar lain – mengalami derita sama yang dia alami.
Nagato Naruto GIFfrom Nagato GIFs

Uchiha Itachi

Watak terakhir dalam senarai ini dan rasanya semua orang tahu adalah Itachi iaitu abang Sasuke. Tidak mengapa, saya cuba recap balik supaya semua tahu.
Dibesarkan sebagai “prodigy” dalam keluarga Uchiha dan kampung Konoha, Itachi mempunyai kebijaksanaan dan abiliti yang teramat tinggi walaupun masih muda. Malangnya, hubungan puak Uchiha dan kampung Konoha sudah amat renggang (ini pun kerana Black Zetsu) dan kerana sudah tidak tahan dengan layanan tersebut, puak Uchiha merancang untuk melawan balik.
Itachi tahu bahawa kampung lain juga akan bercampur tangan dan kejadian ini mungkin akan memulakan satu lagi Perang Dunia Shinobi, jadi dia membuat keputusan untuk tidak menyokong rancangan Uchiha. Sebaliknya, dia melaporkan tindakan puaknya kepada Hokage ke-3 dan Majlis Konoha dengan harapan dapat mencari solusi secara aman.
Itachi Uchiha GIFfrom Itachi GIFs

Walaupun Hokage ke-3 ingin berunding dengan Uchiha, Shimura Danzō sedar bahawa tidak ada solusi lagi untuk menjaminkan masa depan puak Uchiha. Dia menjelaskan perkara ini kepada Itachi dan memberinya pilihan: menyokong rancangan puak Uchiha dan dibunuh bersama seluruh puaknya, termasuk Sasuke atau membunuh setiap ahli Uchiha sebelum rancangan mereka bermula dengan jaminan Sasuke hidup. Itachi memilih adiknya.
Pada satu malam, Itachi (dengan bantuan Obito) membunuh seluruh ahli puak Uchiha. Itachi juga mengambil tanggungjawab untuk membunuh ibu bapanya. Walaupun dikhianati oleh anak sendiri, ibu bapa Itachi tidak menyimpan dendam, dan memberitahu mereka bangga dengannya dan meminta agar sentiasa menjaga Sasuke. Serba salah atas apa yang berlaku, Itachi anggap Sasuke adalah satu-satunya insan yang layak menjatuhkan hukuman atas dosa-dosanya.
Daripada menjelaskan perkara sebenar kepada Sasuke, Itachi menyertai Akatsuki untuk sambung misinya demi “menjaga keamanan dunia” dari angkara jahat.
Naruto Anime GIFfrom Naruto GIFs

Maka tamatlah senarai saya bagi kisah tragis setiap ahli Akatsuki dan bagaimana setiap satu berubah menjadi jahat. Untuk segala liputan kami tentang francais Naruto, sila tekan pautan ini.
Sumber – Narutopedia
Jangan lupa untuk ikuti kami di TikTok!
  @gamersantaimy
Tags: AkatsukianimeFaktaitachimanganarutoSenarai


Pencipta Final Fantasy terkejut lihat patung FFVI bernilai RM50K, harga terlalu mahal

Square Enix telah mendedahkan patung Masterclass skala  1/6 yang menampilkan Tera dari FFVI yang berharga 1,485,000 yen atau anggaran RM50,555.64. Ramai di seluruh dunia terkejut melihat harganya termasuk pencipta francais Final Fantasy, Hironobu Sakaguchi.

Seperti saya, patung ini menampilkan Tera (protagonis dari FFVI) sedang berdiri di atas perisai Magitek, serta papan nama, bahagian yang boleh ditukar ganti untuk wajah dan pose berbeza, dan Moogle yang boleh anda letakkan untuk sekadar hiasan tambahan.

Seterusnya, Square Enix mengesahkan bahawa patung itu akan dihadkan kepada 600 unit di seluruh dunia, di mana 150 akan dipasarkan secara eksklusif di Jepun. Prapesan untuk patung itu akan dijalankan sehingga mencapai had 600 dan akan mula dihantar pada 23 Julai 2023.

Artis terkenal Yoshitaka Amano (bertanggungjawan untuk majoriti reka bentuk watak semasa awal siri FF) turut muncul dalam video di atas untuk mempromosikan patung itu.
Tidak boleh dinafikan dalam video di atas bahawa patung itu sangat besar dan memang adalah karya yang mengagumkan oleh Square Enix, tetapi mengapa harganya mahal sangat? Ini yang menimbulkan kemarahan peminat dan juga bekas pekerja Square Enix sehinga pencipta francais FF, Hironobu Sakaguchi. menulis dalam Tweet:
Bukankah itu agak keterlaluan ? Awak okay, Square Enix?”

Sakaguchi, yang sebelum ini membimbing siri Final Fantasy telah meninggalkan Square Enix pada tahun 2003 untuk mengasaskan studio bernama Mistwalker. Beliau turut menambah bahawa walaupun diorama yang dibina untuk game RPG Fantasian sudah “cantik sangat”, itu pun tidak menelan kos yang banyak seperti patung ini.
Final Fantasy VI asalnya dilancarkan untuk konsol Super Famicom di Jepun pada tahun 1994. Sejak itu, game ini telah dikeluarkan di PlayStation, Game Boy Advance, telefon pintar dan PC. Selepas meraih sambutan yang positif di kalangan peminat selama bertahun-tahun, Final Fantasy VI Pixel Remaster dilancarkan untuk PC melalui Steam dan peranti mobile pada 23 Februari.

Apa pendapat korang pasal patung di atas? Sanggup tak beli? Untuk membaca segala liputan kami tentang Final Fantasy termasuk kolaborasi mereka bersama UNIQLO, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: FFVIfinal fantasymahal


DNF Duel – Game fighting 2.5D kini dilancarkan untuk PlayStation & PC

DNF Duel yang dibangunkan oleh Arc System Works, Eighting dan Neople telah dilancarkan di PlayStation 4, PlayStation 5 dan PC melalui Steam pada 28 Jun 2022. Ia berdasarkan Dungeon Fighter Online, game RPG dari Korea yang dibangunkan oleh Neople dan diterbitkan oleh Nexon.

Tentang DNF Duel

Salah satu RPG yang paling popular dan dimainkan secara meluas di dunia, Dungeon and Fighter kini kembali sebagai game fighting action 2.5D. Pilih daripada 16 watak dimana setiap daripada mereka mempunyai skill dan personaliti yang tersendiri.
Banyak mode yang disediakan oleh mereka untuk anda bermain. Dengan mode Online, anda boleh bermain perlawanan ranked, perlawanan pemain dan ranking. Manakala mode lokal, anda boleh mencuba perlawanan bebas, mode penceritaan, arcade dan survival. Terdapat juga mode latihan di mana anda boleh berlatih dan belajar tutorial yang disediakan oleh mereka.
Ciri-ciri penting

Temui watak DNF kegemaranSebanyak 16 watak unik tersedia seperti Berserker, Striker, Grappler, Inquisitor, Dragon Knight, Ranger, Hitman, Kunoichi, Enchantress, Vanguard, Swift Master, Ghostblade, Troubleshooter, Crusader, Launcher dan watak misteri.
Persekitaran yang diambil daripada dunia Dungeon and Fighter Nikmati pertarungan dalam 8 stage termasuk Sky Tower, Oceanic Express, Moonlight Tavern, Hendon Myre, Ghent City of God, Saint Horn, Zelva dan Ruins.
Mekanisme pertempuran unikDNF Duel membawa genre fighting ke tahap baru dengan sistem dan taktik yang unik. Setiap watak mempunyai pergerakan dan kekuatan tersendiri yang diserlahkan oleh Awakening effect. Jangan lupa untuk menjejaki MP gauge dan White Damage Gauge.
Nikmati kandungan tambahanMode penceritaan yang membolehkan anda bermain cerita asal setiap watak dan menawarkan pengalaman yang menyeronokkan dalam dunia Dungeon and Fighter. Ubah Suai Player Profile dan buka wallpaper dan audio eksklusif dalam Gallery.

Saya ingin mengingatkan anda bahawa DNF Duel telah dikeluarkan pada 28 Jun 2022 di PlayStation 4, PlayStation 5 dan PC melalui Steam. Malangnya, ia tidak dikeluarkan pada platform Xbox dan PC Game Pass. Anda boleh dapatkannya sekarang! Untuk mendapatkan lebih banyak berita mengenai game fighting, sila klik pautan ini.
Jangan lupa untuk ikuti kami di TikTok!
  @gamersantaimy
Tags: DNF Duel


[Review] SUPER ROBOT WARS 30 Expansion Pack – Wajib beli untuk peminat Getter

Super Robot Wars Expansion Pack adalah DLC terbaru yang korang boleh dapatkan untuk Super Robot Wars 30. Expansion Pack ini telah tersedia sejak April lalu yang memberi misi baharu dan beberapa mecha tambahan. Sebelum itu, kami pernah review Super Robot Wars 30 semasa ia dilancarkan. Jika korang berminat untuk baca, sila klik di sini.

Tanpa melengahkan masa lagi, jom teruskan dengan review mengenai DLC Super Robot Wars 30 dari kami.

Apa Yang Baharu?

Dalam Super Robot Wars 30 DLC, terdapat 2 set yang akan diberikan untuk korang main. Bagi saya, Set 2 adalah jackpot dalam DLC ini manakala Set 1 tidak mempunyai banyak kandungan. Set 1 yang akan memberikan Mission: Expansion Pack Purchase yang mengandungi Spirit of Steel, Prana Converter dan bahagian kuasa Aos Arc serta Attacker and program kebolehan ExC Bonus.
Set 2 pula mengandungi misi, unit, serangan dan banyak lagi kandungan baharu yang ditambah untuk korang menikmati pertempuran sebenar. Inilah yang tadi saya katakan jackpot. Selepas ini, saya akan berikan korang pandangan yang lebih dalam mengenai Robo.
Untuk pengetahuan korang, terdapat satu update yang akan memberikan misi secara percuma untuk mencuba Robo baharu yang ada dalam DLC. Walaupun kebanyakan Robo hanya mempunyai akses kepada beberapa senjata asas untuk serangan, korang masih boleh mendapat pengalaman untuk mendengar BGM yang akan ada dalam DLC ini apabila korang hidupkan animasi semasa serangan.
Memperkenalkan Misi Baharu

Macam biasalah, game yang menggunakan strategi mesti nak kena bawa watak yang sesuai untuk masuk ke dalam misi. Jadi, dalam misi Expansion Pack ini korang dibenarkan membawa sehingga 14 robot semasa perlawanan. Nampak macam banyak tetapi ia adalah jumlah yang sedikit dan korang tidak akan dapat mengeluarkan semua robot kegemaran.
Jadi, korang kena fikir siapa yang korang perlukan untuk dibawa ke dalam pertempuran. Sini, saya bagi tips sikit. Korang boleh tumpukan pada Robot yang mempunyai banyak pilot di mana mereka mempunyai lebih banyak kebolehan spirit dan boleh memberikan buff kepada robot.

Korang akan dapat sekurang-kurangnya satu kuasa baharu apabila setiap misi dapat diselesaikan. Kuasa ini yang korang peroleh digunakan untuk melengkapkan bahagian kuasa dan menaikkan statistik robot tersebut. Terdapat satu ciri yang agak menari bagi saya iaitu pilot DLC berbual dengan pilot atau watak yang sedia ada dalam game. Bagi saya perkara ini sangat diperlukan untuk menampilkan lebih banyak personaliti kepada pilot DLC.
Analisis Robot Baharu
Bahagian penting dalam Super Robot Wars 30 Expansion Pack ini adalah Robot baharu. Korang akan dapat beberapa Robot yang terbaik diantara yang terbaik pernah ada dalam game. Bagi saya, ianya agak berbaloi untuk dijadikan sebahagian daripada barisan robot korang. Jom, tengok setiap satu robot dan pilot-nya.

Getter Robo
Unit Getter Robo dan pilot-nya membuat penampilan dalam DLC telah diambil daripada Getter Robo Devolution: The Last 3 Minutes of the Universe. Bagi Getter Robo terdapat tiga unit Getter 1, Getter 2 dan Getter 3 serta 3 pilot yang bernama Ryoma, Hayato dan Benkei.
Bagi saya, misi DLC baharu ini menarik kerana kita boleh lihat perbualan antara kedua-dua pilot Getter dan mempunyai animasi serangan baharu yang menakjubkan.

Ianya agak menarik apabila Getter Robo boleh berubah menjadi 3 bentuk berbeza sebelum memasuki pertempuran. Level pertama daripada custom bonus akan memberikan keupayaan untuk Getter bertukar selepas serangan. Untuk pengetahuan korang, setiap robot akan menerima custom bonus berdasarkan upgrade dan biasanya unik untuk robot yang baru mendapatnya. Ianya bermula dengan 5,10, 15 dan maksimum 20.
Jika nak dibandingkan dengan Getter pada game base yang berubah sebahagian dalam bentuk serangan, saya rasa unit yang ditampilkan dalam DLC lebih menarik kerana korang boleh mengubah keseluruhan unit. Korang yang bercadang untuk menggunakan semua unit, ianya perlu dilakukan sebanyak 3 kali untuk unit ini mencapai statistik dan kebolehan maksimum.

DLC Getter adalah salah satu Robo OP yang paling banyak dalam game kerana ia mempunyai 3 pilot utama. Pilot utama boleh mempelajari kemahiran seperti pemulihan SP dan menerima bonus Ace. G Ace akan membenarkan unit mempunyai 75% daripada jumlah SP semasa permulaan misi dan bukannya 50% yang menjadikan unit korang lebih kuat untuk setiap level yang diperolehi. Perkara yang penting untuk saya beritahu adalah Getter 2 mempunyai bonus untuk mengelak sebaik sahaja korang memperoleh 130+ moral.

[wpdatatable id=100]

[wpdatatable id=101]

[wpdatatable id=102]

[wpdatatable id=103]

[wpdatatable id=104]

[wpdatatable id=105]

Shinkalion
Sepanjang misi berjalan, Shinkalion E5 Hayabusa MkII akan bertukar menjadi Shinkalion E5 hayabusa MkII OX ALFA-X. Sejujurnya, saya menjangkakan mereka akan beri 2 Robo yang berbeza tetapi dapat 1 Robo yang diupgrade kepada ALFA-X dan menjadikan Young Hokuto sebagai Sub Pilot.
Hayato hadir dengan kebolehan pilot yang unik iaitu Shinkalion Compatibility. Kebolehan ini akan memberikan buff berdasarkan moral di bawah.
130+ Moral, -20% Kerosakan diambil150+ Moral, + 20% Kerosakan ditangani170+ Moral, + 30 penglihatan/mobiliti, + 20 kadar kritikal
Bagi pendapat saya, robot yang mempunyai berbilang pilot akan menjadi OP sedikit kerana jumlah moral yang boleh digunakan olehnya. Dengan adanya sub pilot Shashot, robot dapat akses Analyze yang akan meningkatkan kerosakan yang diambil untuk musuh sebanyak 10% dan Disrupt serta Resupply adalah semangat sokongan yang hebat. Secara keseluruhan, robot ini boleh memberikan sokongan sambil turut menyediakan firepower semasa pertempuran.

[wpdatatable id=106]

[wpdatatable id=107]

[wpdatatable id=108]

[wpdatatable id=109]

Majestic Prince: Genetic Awakening
Blue 1 Robo dari game base mendapat serangan baharu dan lebih kuat iaitu Blue 1: Full Burst Mode dalam DLC ini. Robot Red 5 boleh bertukar kepada Red 5+ melalui menu Option Part di mana ianya penambahan yang baik bagi saya. Pasukan Rabbit yang terdiri daripada Blue 1, Purple 2, Rose 3, Gold 4, Black 6 dan Red 5+ akan mempunyai serangan kombinasi baharu dan dipertingkatkan.

[wpdatatable id=110]

SRWX

Salah satu Robo percuma jika korang membuat Pre-order game telah mendapat serangan baharu iaitu SRX – SRX Full Burst. Serangan baru boleh mempunyai lebih 10 ribu kuasa jika korang menaik taraf senjata sepenuhnya. Bagi pendapat saya ianya agak buruk apabila animasi akan berakhir dengan siluet logo Banpresto yang cukup jelas. Animasi serangan adalah ringkas tetapi sangat kemas. Itu sahaja yang saya boleh katakan.
Dygenguar
Salah satu Robo original untuk siri Super Robot Wars. Dalam game ini, Dygenguar datang menunggang Trombe, Aussenseiter. Korang  akan mempunyai Sanger sebagai Pilot utama, dan Ratsel sebagai sub pilot. Kedua-dua pilot mempunyai spirit Valor. Berbanding dengan Robo lain yang korang peroleh, Dygenguar tidak mempunyai kebolehan pilot yang unik dan kurang sub pilot berbanding Robo yang lain.

[wpdatatable id=111]

[wpdatatable id=112]

[wpdatatable id=113]

Ultimate Dancouga
Ultimate Dancouga daripada siri Dancouga: Super Beast Machine God sudah lama tidak menyertai siri ini. Tambahan pula, semua pilot untuk robot ini mempunyai spirit Valor yang akan memberikan 200% kerosakan di mana ia adalah kerosakan yang besar dalam beberapa pusingan.
Dalam masa yang sama, korang boleh tambah moral dengan cepat kerana semua pilot turut mempunyai akses kepada Spirit di mana ia akan menambah 10 moral apabila digunakan. Jadi, korang boleh tambah sejumlah kerosakan yang besar jika digabungkan dengan kerosakan dari Valor tadi.
Pilot utama, Shinobu hadir dengan kemahiran juruterbang yang unik iaitu Wild Instinct.
130+ Moral, + 20% Diuruskan Kerosakan, +20 hingga ketepatan akhir
Dengan mempunyai 130+ Moral, ia membolehkan Dancouga bergerak sebanyak dua kali setiap pusingan. Selain daripada kerosakan yang diberikan, saya sungguh gembira apabila melihat semua animasi yang update untuk salah satu mecha terawal yang mengambil bahagian dalam membentuk dunia Super Robot Wars.

[wpdatatable id=114]

[wpdatatable id=115]

[wpdatatable id=116]

[wpdatatable id=117]

[wpdatatable id=118]

Scopedog
Perkara pertama yang ingin saya beritahu mengenai Scopedog adalah pilotnya yang mempunyai 2 kemahiran unik.
Abnormal Survivor – Di bawah 30% HP, + 20 Acc, EVC, CQB, RNG, DEF dan SKLPrecision Strike – Berikan 150% kerosakan pada pukulan kritikal
Scopedog ialah salah satu robot yang lebih kecil yang korang akan dapat daripada Expansion Pack ini, robot yang mempunyai saiz kecil akan mengambil kerosakan tambahan daripada Robo yang lebih besar melainkan pilot telah “mengabaikan kemahiran saiz”.
Dengan Scopedog HP dan Armor yang lebih rendah, ia tidak hebat dalam mengambil kerosakan. Ini bermakna bahawa agak mustahil untuk mencetuskan Abnormal Survivor pada kesukaran yang lebih tinggi. Memberikan lebih banyak kerosakan pada pukulan kritikal adalah hebat, tetapi kerana kebanyakan serangan senjata memerlukan peluru, yang bermaksud tanpa sokongan yang betul, Scopedog mungkin kehabisan peluru dengan cepat. Secara keseluruhannya terdapat robot yang lebih baik dalam Expansion Pack ini.

[wpdatatable id=119]

[wpdatatable id=120]

Pendapat Saya
Untuk menghabiskan base game sahaja mungkin sudah memakan masa sehingga 60 Jam. Apabila tibanya Expansion Pack baharu ini, ia berkemungkinan akan tambah sebanyak 60 Jam lagi untuk menghabiskannya. Hal ini kerana ianya mempunyai tambahan misi DLC dan mereka juga menampilkan level difficulty baharu iaitu Super Expert + Mode.
Selain itu, Expansion Pack ini hanya boleh dimainkan selepas korang menghabiskan base game sahaja. Jadi, ianya akan mendorong korang untuk bermain dan menghabiskan game sebanyak yang mungkin serta ia akan memerlukan banyak masa untuk diluangkan dalam game ini. Tetapi jangan korang jangan risau, masa yang korang luangkan pada game ini adalah berbaloi dengan apa yang diberikan.

Punya banyak mereka keluarkan robot baharu, mengapa Char tidak mendapatkan Gelgoog atau Sazabi? Mengapa Banagher tidak mendapatkan Gundam Unicorn? Dimanakah Judau dan ZZ Gundam? Pilot ini sangat penting kepada siri Super Robot Wars tetapi tiada seorang dapat signature mecha. Itu sahaja aduan yang saya ada berkenaan Expansion pack ini.
Walau apa pun, ini adalah review kami berkenaan Super Robot Wars 30 Expansion Pack. Kalau korang mahukan robot yang lebih berkuasa untuk menyelesaikan misi, saya recommend untuk korang dapatkan Expansion Pack ini. Super Robot Wars 30 telah tersedia untuk PS4, Nintendo Switch dan PC sahaja.
 Muat turun di sini

Super Robot Wars 30Publisher: Bandai Namco EntertainmentDeveloper: Bandai Namco StudiosRelease Date TBCNintendo Switch, PlayStation 4, Steam
Super Robot Wars terkenal sebagai siri permainan dengan jumlah crossover yang terbanyak dari genre mecha dan telah memasukkan watak-watak dari seluruh genre mecha, termasuk Gundam, Neon Genesis Evangelion, Gurren Lagann dan lain-lain.

Jangan lupa untuk ikuti kami di TikTok!
  @gamersantaimy
Tags: Super Robot Wars 30


Game Percuma PS Plus November 2022 Membawa Nioh 2 Remastered dan banyak lagi!

Seperti biasa, pelanggan PS Plus akan mendapat game percuma untuk setiap bulan. Untuk PS Plus November 2022, ada tiga game percuma yang anda boleh tuntut pada awal tersebut. Tiga game tersebut ialah Nioh 2, Lego Harry Potter Collection dan Heavenly Bodies.

Kesemua game tersebut akan tersedia pada 1 November ini. Bercerita tentang katalog pula, ia akan diumumkan kemudian. Jadi tanpa membuang masa, jom kita lihat apa yang menarik tentang game percuma PS Plus November 2022.

Nioh 2 / Nioh 2 Remastered | PS4, PS5

Kuasai seni maut samurai sebagai pahlawan Yokai separuh manusia dalam sekuel RPG aksi single-player yang mencabar ini. Hapuskan sebilangan besar Yokai baharu, pahlawan samurai berpengalaman dan bos raksasa yang besar semasa zaman Sengoku awal Jepun. Angkat senjata maut anda dan kalahkan semua musuh di laluan anda menggunakan sistem tempur yang dirombak dan keupayaan untuk berubah menjadi Yokai untuk melepaskan kuasa paranormal yang dahsyat.
Ahli PS Plus boleh menambahkan Nioh 2 di PS4 dan Nioh 2 Remastered dalam library game masing-masing.
Lego Harry Potter Collection | PS4

Lego Harry Potter Collection menghimpunkan Lego Harry Potter:  Years 1-4  dan Lego Harry Potter:  Years 5-7 remastered! Kompilasi ini menyatukan kehebatan kreatif Lego dan dunia Harry Potter yang luas, dengan pengembaraan menarik yang penuh dengan sihir, pembuatan potion, teka-teki, kelas, pertarungan dan banyak lagi. Nikmati keseronokan bersama pemain lain secara lokal atau dalam talian.
Heavenly Bodies | PS4, PS5

Temui nuansa gerakan tanpa berat yang sentiasa berubah dalam game fizik yang mencabar yang menampilkan koleksi senario cemerlang yang diilhamkan oleh peneroka dan penyelidik angkasa lepas. Kawal tangan angkasawan anda dengan batang thumbstick untuk menolak, menarik dan memanjat melalui senario simulasi fizikal sepenuhnya di stesen penyelidikan saintifik, bersendirian atau bersama rakan melalui co-op lokal.
Kepada anda yang belum menuntut game percuma Oktober, anda mempunyai masa sehingga 31 Oktober ini! Untuk mendapatkan liputan lain mengenai game percuma, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Game PercumaHeavenly BodiesLEGO Harry Potter CollectionNioh 2PS Plus November 2022


Cara-cara untuk LIVE STREAM gameplay PS4 di Youtube, Twitch & lain-lain!

Walaupun banyak nasihat di internet yang ditujukan untuk streamer baru, saya di sini hanya ingin menyusun satu panduan untuk pemain konsol PS4 yang tidak mempunyai pengalaman live stream tetapi ingin mulakan kerjaya dalam masa tedekat. Dalam panduan ini, saya akan berkongsi cara-cara bagaimana untuk LIVE STREAM di PS4 sahaja. Perkara-perkara seperti mendapatkan views, imej streamer anda, dan isi kandungan apa yang harus dibuat, terpulang kepada kreativiti pembaca. Jadi tidak peduli apa setup PS4 anda, jawapan yang anda cari mungkin di sini.

Gamer Greatness Awaits GIF from Gamer GIFs

Link akaun streaming anda ke PS4

Menggunakan controller anda, pilih “Settings.”
Pilih “Account Management.”
Pilih “Link with Other Services.”
Pilih pelantar yang anda mahu gunakan – sama ada Twitch atau YouTube.
Ikuti arahan sign-in.

Setiap pelantar siaran langsung memudahkan pemain untuk mendaftar masuk dengan akaun sedia ada. Walau bagaimanapun, anda mungkin perlu menggunakan komputer atau smartphone. Sebagai contoh, Twitch meminta anda memasukkan kod ke web browser untuk mengesahkan identiti dan menyambungkan PS4 anda.
Live Stream gameplay pada PS4

Pilih game yang ingin anda strim.
Tekan butang “Share” pada controller anda.
Pilih “Broadcast Gameplay.”
Pada halaman Broadcast Gameplay, pilih pelantar yang anda ingin bersiaran langsung – sama ada Twitch atau YouTube.
Sebelum anda boleh mula streaming, pilih tetapan video anda. Anda boleh memberikan Tajuk kepada stream ini dan memilih kualiti video. Anda juga boleh menjemput rakan-rakan ke siaran langsung. Sekiranya anda mempunyai PlayStation Camera, anda juga boleh memasukkan rakaman langsung diri sendiri dalam stream.
Pilih “Start Broadcasting.”

Bagaimana untuk menghentikan Live Stream di PS4 anda

Apabila selesai live stream, tekan butang “Share” pada controller sekali lagi.
Pilih “Broadcast Settings.”
Pilih “Stop Broadcasting.”

Jangan lupa untuk ikuti kami di TikTok!
  @gamersantaimy
Tags: FacebookLive StreamPS4StreamerTwitchyoutube


Liliana Vampaia, Vtuber Malaysia akan turut serta di acara ANIME FEST!

Selama ini anda hanya tonton strim daripada Lili di Youtube sahaja kan? Kami ada berita baik kepada semua tomato-san! Liliana Vampaia akan turut serta dalam acara ACG terbaru Mei ini, Anime Fest. Jom, kami ceritakan secara ringkas mengenainya.

Melalui siaran Facebook oleh Comic Fiesta, anda berpeluang untuk bertemu dengan Lili di booth khas MyHolo TV! Kalau anda tidak tahu, Liliana Vampaia merupakan salah seorang Vtuber Malaysia yang popular. Kini, Lili mempunyai jumlah langganan hampir 150 ribu. Bukan itu sahaja, Lili juga akan ditemani dengan rakannya yang lain, Virion Kisei, Lunaris Urufi, dan HØRI 07. Meriah sungguh booth MyHolo TV nanti. Jadi, kalau anda ingin bertemu dengan Liliana Vampaia dan Vtuber lain, anda sudah boleh rancang perjalanan untuk ke Anime Fest nanti!

Anime Fest akan berlangsung selama empat hari bermula 12 Mei sehingga 16 Mei 2022 di Paradigm Mall, Petaling Jaya. Anda boleh ke sana dengan menaiki kenderaan atau menggunakan perkhidmatan bus shuttle melalui stesen LRT berhampiran. Anda tidak perlu risau mengenai tiket kerana masuk adalah percuma disebabkan ianya acara mall.
Memandangkan acara ini akan membawa kembali aktiviti-aktiviti terdahulu, jadi anda boleh nantikan beberapa cosplayer hebat yang akan mengikuti acara ini. Sudah tentu cosplayer-cosplayer ini akan membuka booth mereka. Jadi, anda bolehlah singgah sebagai sokongan terhadap mereka.

Pelbagai booth juga pasti dibuka dengan jualan barangan seperti figura, patung plushy, doujin, barang tokusatsu, gundam dan banyak lagi merch lain. Bukan setakat itu sahaja, anda juga boleh mendapatkan merch dan barangan eksklusif lain di Anime Fest. Pertandingan juga mungkin akan diadakan untuk game TCG seperti Yu-Gi-Oh atau Vanguard.
Kalau anda terlepas beberapa acara ACG yang berlangsung dulu, boleh buat perancangan untuk hadir ke Anime Fest ini. Mana lah tahu kalau melepas lagi. Kami juga akan mengikuti kemas kini untuk acara ini, jadi anda tidak akan terlepas sebarang maklumat penting mengenainya. Comic Fiesta juga dipertimbangkan untuk diadakan pada bulan Disember seperti tahun sebelum ini. Apapun kita tunggu sahaja pengumuman rasmi nanti.
Jangan lupa untuk ikuti kami di TikTok!
  @gamersantaimy
Tags: Anime FestLiliana VampaiaMyholo TVVTuber


“Bukan tradisional, lebih kepada gaya hidup” – Interview Acer bersama Presiden Operasi Asia Pasifik Andrew Hou

Di acara [email protected], Acer mengumumkan banyak produk komputer untuk urusan pejabat dan gaming. Selain laptop Vero yang temany adalah perlindungan alam sekitar, mereka juga mengumumkan peranti Predator dengan teknologi SpatialLabs. Untuk belajar lebih lagi tentang rancangan semasa dan akan datang serta hala tuju mereka, saya bertuah kerana dapat interview bersama Andrew Hou, Ketua Pegawai Operasi Acer untuk Asia Pasifik.

Tanpa melengahkan masa lagi, berikut adalah isi kandungan di dalam interview (interview telah di-edit untuk memudahkan pembacaan):

Aspek e-sukan
Adakah Predator League akan kembali dalam format luar talian sepenuhnya atau adakah ia akan diadakan dalam format hibrid (dalam talian dan luar talian)?
Hou: Predator League tahun ini adalah kejohanan luar talian. Kami akan menghantar pemain ke Jepun , yang merupakan kejohanan luar talian. Kami masih merancang butiran lain, yang akan kami keluarkan secara berasingan selepas menyelesaikannya.
Sejak Predator League bermula pada 2018, apakah kesannya terhadap produk e-sukan Acer?
Hou: Sebenarnya, Predator League telah meningkatkan jenama kami dengan sangat baik. Kita semua tahu bahawa jenama Acer lebih merupakan jenama yang kos efektif pada masa lalu. Pengguna membeli produk Acer kerana harganya yang bagus, itulah tanggapan semua orang terhadap Acer.
Tetapi sejak kami melancarkan siri Predator dengan Predator League, ia telah menjadi jenama e-sukan yang mewah dan bangsawan. Itulah sebabnya siri Predator diterima dengan baik di Vietnam dan Filipina. Kerana Predator League juga, kami dapat mengekalkan komuniti pemain gamer dengan betul di setiap rantau dan memastikan keseluruhan ekosistem tahu tentang jenama Predator.

Bila minuman tenaga e-sukan Predator Shot akan memasuki pasaran di majoriti negara Asia?
Hou: Sebenarnya, produksi minuman tenaga dan produk komputer adalah dua perkara yang sama sekali berbeza, kerana kerajaan negara mempunyai banyak sekatan tempatan. Jadi, kami melancarkan Predator Shot di Thailand tahun ini, dan akan mencubanya di sana dahulu. Jika berjaya di Thailand, ia akan memudahkan urusan untuk eksport ke negara Asia Tenggara lain. Jadi nantikannya, kami memang ada rancangan, tetapi perlu memikirkan sekatan tempatan terlebih dahulu.

Teknologi pada masa depan
Apakah teknologi inovatif yang ada dalam laptop gaming Acer semasa untuk menyerlah di pasaran Asia-Pasifik?
Hou: Jika anda mengikuti persidangan dalam talian [email protected], anda akan tahu bahawa laptop gaming kami akan mempunyai teknologi SpatialLabs dan laptop gaming baru yang boleh memberikan kesan visual 3D. Selain itu, anda boleh menjalankan lebih daripada 50 game di SpatialLabs TrueGame, untuk bermain semua game tersebut dalam 3D.
Laptop Predator Helios 300 SpatialLabs Edition akan datang boleh menyokong hingga 50 game melalui ciri tersebut. Kami akan melihat tindak balas dan kemudian melaksanakan pembaikan pada semua notebook gaming, desktop gaming dan laptop gaming.

Memandangkan Acer ingin beralih ke arah VR gaming, apakah yang ditawarkan oleh 3D gaming? Adakah VR pun dalam rancangan untuk masa hadapan?
Hou: Kami tidak akan bercakap tentang VR buat masa sekarang. Kami memfokuskan pada SpatialLabs , iaitu pengalaman 3D tanpa cermin mata 3D. Acer percaya bahawa VR memerlukan lebih banyak kepakaran, jadi itulah sebabnya kami mereka bentuk produk SpatialLabs.
Visi dalam pasaran
Adakah Acer akan berkembang ke pasaran selain daripada komputer dan produk IT?
Hou: Ya kerana pasaran IT tradisional agak kompetitif, kami berfikir untuk mengubah Acer menjadi jenama yang memfokuskan pada gaya hidup. Kami ingin terlibat dalam kehidupan orang ramai. Jadi kami kini mempunyai Acerpure, dan Predator Shot. Saya rasa ini adalah keputusan yang baik kerana jika kami hanya adalah jenama IT, akan ada banyak kekangan. Jadi kami akan bergerak ke arah jenama IT berbeza yang memfokuskan pada gaya hidup.
Bagaimanakah Acer merancang untuk terus membangunkan pasaran notebook nipis dan ringan di Asia? Selain itu, apakah perkara yang paling mencabar menjadi salah seorang peneraju untuk jenis produk seperti ini?
Hou: Laptop dan laptop gaming nipis dan ringan akan menjadi segmen pasaran yang paling penting dan kami perlu memastikan bahawa kami masih berada di puncak pasaran. Tetapi, terdapat banyak persaingan dalam pasaran dan banyak jenama komputer mula tetapkan harga dengan lebih agresif, dan mengatasi kedudukan kami dalam pasaran. Di bahagian lain adalah Apple. Pemproses baharu dan laptop nipis dan ringan mereka juga mula jadi agresif.
Jadi saya rasa ini adalah cabaran kami yang paling sukar: satu ialah persaingan harga, dan satu lagi ialah Apple. Walau bagaimanapun, persaingan dalam pasaran komputer bukanlah satu atau dua hari. Sudah kira-kira 10 tahun, dan setiap tahun ada cabaran baru. Kami akan terus melancarkan produk yang lebih kompetitif untuk mengekalkan kedudukan dalam pasaran.

Apakah produk utama Acer pada 2022?
Hou: Salah satu daripadanya ialah laptop gaming SpatialLabs dan kedua adalah barisan produk Vero. Pada 2022, kami bukan sahaja melancarkan versi 15-inci tahun lepas, kami juga mempunyai versi 14-inci pada tahun ini, dan pelbagai jenis produk Vero, termasuk aksesori, beg galas dan pakaian. Barisan Vero mempunyai siri yang berbeza, jadi itu pastinya akan menjadi kunci kepada produk utama kami untuk tahun ini.
Keadaan semasa/selepas pandemik
Selepas wabak, apakah fokus dan strategi produk Acer?
Hou: Ada dua. Pertama sekali, saya baru sahaja menyebut produk Vero, yang akan menjadi produk utama dan wira kami. Yang kedua adalah antibakteria . Kami ingin memberikan jenis produk baru selepas wabak.
Bagaimana Acer akan memulakan semula pemasaran produk selepas wabak
Hou: Itulah sebabnya kami akan mengumumkan dua acara hebat, satu ialah Acer Day dan satu lagi adalah Predator League. Untuk Acer Day tahun ini, kami akan mengadakan acara yang lebih hebat berbanding tahun lepas.
Bagi Predator League, saya ada kata bahawa kejohanan luar talian akan diadakan di Jepun. Semua negara akan mengadakan perlawanan akhir di negara masing-masing sekitar hujung tahun (suku ke-3). Oleh itu, saya juga menyeru semua negara untuk menjadikan acara ini lebih besar lagi. Semoga ini akan menjadikan pemasaran lebih baik.

Isu kekurangan stok
Rantaian bekalan telah terjejas hingga sekarang. Bagaimanakah Acer menyediakan solusi dari segi membekalkan produk untuk mengelakkan masalah bekalan?
Hou: Aspek bekalan telah menjadi masalah besar sejak permulaan wabak pada tahun 2020. Dan tahun ini, kami fikir keadaan akan menjadi lebih baik, tetapi kerana bandar utama di China, terutamanya Shanghai, berada dalam keadaan kurungan berperintah, ia secara tidak langsung menjejaskan keseluruhan ekosistem bekalan laptop. Jadi sehingga tahun ini, masih terdapat kekurangan bahagian.
Kami juga sedang memikirkan perkara ini secara dalaman dan pasukan produk berfikir, “mungkin kami harus mempunyai sumber kedua untuk alat ganti, atau penggantian bagi bahagian tersebut. Inilah yang kami lakukan apabila mereka bentuk produk baru.
Berapa lama anda rasa isu kekurangan cip akan berterusan? Adakah ini akan menjejaskan tawaran produk Acer?
Hou: Saya rasa isu kekurangan cip jauh lebih baik sekarang berbanding tahun lepas. Tetapi kini masalahnya bukan pada cip: keadaan bekalan cip akan terus bertambah baik pada suku kedua dan ia akan menjadi lebih baik pada suku ketiga. Tetapi masalahnya sekarang ialah cip ini tersekat di kilang China.
Situasi kekurangan cip telah bertambah baik dan kami rasa tidak akan ada masalah kekurangan cip menjelang suku ke-4. Tetapi seperti yang dikatakan sebelum ini, kami juga cuba mereka bentuk sendiri beberapa bahagian dan bukannya memberi tumpuan kepada satu pembekal.

Bantu jaga alam sekitar
Adakah anda rasa pasaran Asia Tenggara bersedia untuk komputer mesra alam?
Hou: Sama seperti sebelum ini, penduduk di negara maju akan lebih bersedia untuk membeli komputer mesra alam. Walau bagaimanapun, selepas analisis kami, kami mendapati penduduk Asia Tenggara turut mementingkan perlindungan alam sekitar. Kerana kita percaya bahawa negara-negara Asia Tenggara boleh melakukan ini lebih awal daripada negara maju dan menyelamatkan planet ini.
Kalau hendak bercakap tentang peratusan, sebenarnya peratusan rakyat Asia Tenggara  yang mengambil berat tentang perlindungan alam sekitar dan bumi adalah sama dengan negara maju. Kira-kira 5% orang di kedua-dua pihak mengambil berat tentang perkara ini.
Dan apa yang perlu kita lakukan adalah untuk terus mengembangkan 5% ini, yang merupakan kuncinya. Saya rasa ia sama sahaja sama ada di negara maju atau negara yang sedang membangun.
Di negara maju, persaingan harga komputer lebih kuat, dan ramai orang sangat sensitif terhadap harga produk. Jadi kita tidak tahu sama ada mereka akan membeli komputer mesra alam. Itulah sebabnya kami meningkatkan usaha untuk mempromosikan komputer mesra alam di Asia Tenggara dan berharap ini akan menjadi garis panduan untuk Acer.

Bagaimanakah Acer menilai kemajuan di dalam proses kemampanan?
Hou: Ini adalah masalah besar. Jika kita akan mencapai matlamat RE 100 menjelang 2035, kita akan bergantung pada matlamat yang nilainya datang dari kaedah pengiraan. Ia seolah-olah kita perlu mencapai matlamat itu pada 2028, dan kemudian pada 2030 dan lain-lain.
Walau bagaimanapun, ini sebenarnya lebih kepada pemantauan dan kawalan masyarakat terhadap kami. Masyarakat akan memberitahu apa yang perlu kami lakukan. Selain itu, kerajaan Taiwan juga memerlukan syarikat besar untuk mengambil kira tentang kemampanan , jadi kami perlu mematuhi peraturan kerajaan. Di samping perkara yang sudah ada peraturan, kita juga akan memikirkan matlamat yang belum kita nampak.

Maka, tamatlah interview eksklusif kami bersama Andrew Hou selaku Ketua Pegawai Operasi Acer Asia Pasifik. harap semua makin lega selepas dengar masalah cip akan berkurangan menjelang tahun ini. Pada masa yang sama, Acer pasti akan menambah produk yang lebih canggih pada masa akan datang.
Untuk segala liputan kami tentang Acer, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: AcerAndrew HouindustriLaptop


Hacker Apex Legends Cina ini buat cheat program sendiri untuk membanteras cheaters lain!

Memang dah biasa kita dengar isu mengenai hackers dan cheaters dalam Apex Legends ini. Sampai dalam tournament pun terbawak-bawak naluri nak cheat tu. Ramai pemain masih menanti-nantikan solusi dari pihak developers sendiri yang sehingga hari ini masih belum mempunyai sebarang update untuk menangani mereka. Oleh itu, terdapat beberapa pemain-pemain Cina yang membuat keputusan untuk membuat Anti-Cheat program sendiri demi menghapuskan cheaters dalam game ini!

Sumber: Reddit (SilentRedBoi)
Menurut pengguna Reddit, gambar di atas diambil dari anti-cheat program Cina, di mana setiap fungsinya adalah berbeza dan diselaraskan mengikut hacks/cheats yang popular digunakan oleh pemain dalam game. Contohnya:

Gangguan untuk Autoaim
Speed hack akan ditukar jadi normal speed
Penggunaan wallhack untuk cheaters sahaja
Sistem report yang akan muat turun file pemain tersebut ke desktop.

Ironiknya, software ini adalah dari sumber pihak ketiga dan tak sepatutnya digunakan dalam Apex Legends. Program ini sendiri adalah hack, dan dia punya algorithm menggunakan cheats untuk menghentikan cheaters. Maksudnya, program itu sendiri menggunakan hack untuk menghentikan hack yang digunakan oleh hackers dalam game. Program anti-cheat ni sebenarnya bagus kalau difikirkan, pemain dapat membanteras cheaters, tapi untuk jangka masa yang panjang, ianya tidak sesuai.

Chinese Apex Legends hackers develop insane new cheat program that stops… other cheaters. 😮
(*English translations included)https://t.co/vgxsCJ4EfJ
— Apex Legends News (@TitanfallBlog) March 15, 2019

Seperti yang kita tahu, Respawn masih lagi dalam usaha untuk membuat sistem report dalam game ini supaya pemain dapat terus laporkan cheaters dalam game. Malah, mereka juga sedang bekerjasama dengan syarikat-syarikat Anti-Cheat bagi membendung segala jenis cheats yang wujud dalam game ini. Sudah tentu, ianya akan mengambil masa dan pemain perlu sabar dan tunggu pengumuman rasmi dari pihak Respawn sendiri. Pihak Respawn juga perlu berikan update secepatnya supaya pemain tidak jemu bermain disebabkan pengalaman mereka dicemari oleh cheaters!
Sumber: Reddit
Jangan lupa untuk ikuti kami di TikTok!
  @gamersantaimy
Tags: Apex Legendscheateahackrespawn


The Last of Us 2: Pelancaran, Gameplay, Berita, Trailer dan Juga Khabar Angin

The Last of Us 2 atau Last of Us Part 2 merupakan sambungan kepada game Ekslusif PlayStation 4 The Last of Us. Ianya merupakan game action-adventure/ survival horror game yang dibangun kan oleh Naughty Dog. Ianya merupakan sekuel kepada The Last of Us.

Aku da kumpulkan sedikit sebanyak tentang pelancaran The Last of Us 2 ni, dari spekulasi peminat, dan juga pengumuman rasmi di PSX 2016 sehingga sekarang.
The Last of Us 2: The Basic

Tarikh pelancaran: N/A
Platform(s): PlayStation 4
Developer: Naughty Dog
Publisher: Sony Interactive Entertainment (SIE)
Genre: Action-Adventure/Survival Horror

Khabar Angin The Last Of Us 2
Masa tahun 2014, Co-Director The Last of Us, Neil Druckmann ada cakap kepada Eurogamer yang mereka sedang memerah idea untuk sekuel The Last of Us, tapi, belum pasti lagi.
Khabar angin tentang The Last of Us 2 menjadi hangat semasa Jun 2015 selepas pelakon Nolan North memberikan hint tentang kewujudannya dalam Q&A panel di Florida Anime convention Metrocon. Pada masa yang sama, Troy Baker (yang menyuarakan Joel), mengatakan yang dia mengabaikan The Last of Us 2 di IndyCon. Mana satu ni?
Trailer Baru untuk The Last of Us 2

So, korang rasa, bila nak keluar game ni? Ada tak sesiapa yang menunggu game ni, dan apa expectation korang?
Jangan lupa untuk ikuti kami di TikTok!
  @gamersantaimy
Tags: Naughty DogPlayStation 4The Last of Us 2


JRPG Valkyrie Profile: Lenneth untuk PS5/PS4 ditunda hingga 22 Disember

Square Enix telah menunda Valkyrie Profile: Lenneth versi PlayStation 5 dan PlayStation 4 dari tarikh keluaran 29 September kepada 22 Disember.

Bagi korang yang tidak tahu, Valkyrie Profile: Lenneth versi PlayStation 5/PlayStation 4 merupakan “port” yang dikeluarkan untuk PSP pada tahun 2006. Apa yang berbeza adalah beberapa ciri baharu telah ditambah seperti Rewind, Quick Save dan Load, serta Visual Preset yang membolehkan anda memilih gaya paparan pilihan.

Berikut adalah mesej penuh daripada Square Enix:
Semasa kami meraikan pelancaran Valkyrie Elysium akan datang, malangnya kami memerlukan sedikit masa lagi untuk Valkyrie Profile: Lenneth bagi meningkatkan kualiti judul dan telah memutuskan untuk memindahkan tarikh keluaran ke 22 Disember 2022.
Bagi mereka yang telah membuat prapesan Valkyrie Elysium Digital Deluxe Edition daripada PlayStation Store; anda kini akan menerima salinan Valkyrie Profile: Lenneth pada 22 Disember 2022.
Terima kasih atas sokongan anda semua, kami menantikan anda bermain Valkyrie Elysium dari 29 September dan Valkyrie Profile: Lenneth apabila ia dilancarkan pada 22 Disember.

Sinopsis:
Dahulu kala, dunia telah dibentuk: Midgard, wilayah manusia, dan Asgard, alam makhluk mistik—elf, orang gergasi, dan dewa.Atas arahan Odin, gadis pahlawan turun dari Valhalla, meninjau kekacauan Midgard, dan mencari mereka yang layak.Ketika perang melanda Asgard dan Ragnarok mengancam kemusnahan dunia, dia mesti mempelajari kisahnya sendiri, dan menemui nasibnya.Dari langit atas hingga ke dunia bawah, pertempuran antara dewa dan manusia bermula.

Ciri-ciri utama:
Worldview – Senario yang menggambarkan ketidakadilan dan ketidakrasionalan dunia dalam pandangan dunia yang unik berdasarkan Mitologi Norse.Runut bunyi – Muzik untuk game ini dihasilkan oleh Motoi Sakuraba, yang telah mengarang runut bunyi untuk semua judul dalam siri ini.Battle – Sebagai aksi RPG pertama dalam siri ini, pertempuran telah dimajukan untuk menjadi intuitif dan tiga dimensi. Bersama Einherjar yang bertarung bersama Valkyrie, kemahiran istimewa yang ikonik daripada siri dan sistem kombo masih wujud. Selain itu, elemen baharu telah ditambahkan untuk membolehkan pemain menikmati pelbagai pertarungan yang penuh aksi dan menarik.Ciri Upgrade dan customization – Upgrade senjata, skill dan kombo Einherjar/Divine Arts untuk tentukan gaya permainan anda.
Jangan lupa untuk ikuti kami di TikTok!
  @gamersantaimy
Tags: JRPGPS4ps5Valkyrie Profile: Lenneth


PS Plus Disember 2021 memberikan 4 game percuma!

Seperti biasa pemain PS yang melanggan PS Plus akan mendapat beberapa game percuma untuk setiap bulan. Bulan Disember ini, PS Plus memberikan tiga permainan percuma iaitu Godfall: Challenger Edition, Mortal Shell, Lego DC Super-Villains dan Judgment! Kesemua permainan ini akan tersedia mulai 7 Disember sehingga 3 Januari 2022. Mari kita lihat lebih lanjut mengenai permainan ini!

Sumber: PS Blog
Godfall: Challenger Edition (PS5 / PS4)
Godfall merupakan sebuah permainan looter-slasher dalam dunia fantasu yang dipenuhi dengan kesatria dan sihir misteri. Mulakan pengembaraan dalam RPG aksi fantasi yang menggunakan pertempuran jarak dekat third-person. Challenger Edition memfokuskan pada tiga mod unik: Lightbringer, Dreamstones dan Ascended Tower of Trials. Ketiga-tiga mod ini merupakan kandungan endgame permainan ini. Pemain boleh upgrade ke Deluxe Editiom bila-bila masa untuk akses kempen Godfall dan Fire & Darkness.

Mortal Shell (PS4)
Mortal Shell ialah aksi RPG single player yang menguji kewarasan dan daya tahan anda dalam dunia yang penuh kemusnahan. Jejaki tempat tersembunyi dan temui tujuan sebenar anda.

Lego DC Super-Villains (PS4)
Pemain akan mencipta dan bermain sebagai super-villain yang baru sepanjang permainan dan menimbulkan huruhara dalam cerita yang penuh aksi. Berlatarkan dunia terbuka DC Universe, Justice League telah lenyap dan meninggal bumi kepada rakan mereka yang telah mengisytiharkan diri mereka sebagai “Justice Syndicate.”

Judgment (PS4)
Judgment akan berlaku di daerah Kamurocho di mana peminat Kazuma Kiryu sudah biasa dengan tempat sebegitu. Walau bagaimanapun, spin-off ini akan memperkenalkan sebahagian baru bandar, selepas peguam Takayuki Yagami yang terpaksa menahan malu kerana dia mendapati dirinya ditarik ke dalam kes sekeliling pembunuh berantai yang ganas. Dengan protagonis baru, terdapat juga suite permainan baru.

Sama seperti bulan lepas, pemain PS Plus juga akan mendapat beberapa permainan PSVR iaitu The Persistence, The Walking Dead: Saints & Sinners -Standard Edition dan Until You Fall. Untuk segala liputan lain mengenai PS Plus, sila klik pautan ini.
Sumber: PlayStation Asia, PlayStation Blog
Jangan lupa untuk ikuti kami di TikTok!
  @gamersantaimy
Tags: Game percuma ps plusps plusPS Plus Disember


Presiden Nintendo of America Reggie Fils Aime akan bersara dan akan digantikan oleh Doug Bowser (Bukan Bowser tu).

Reggie Fils Aime adalah Presiden dan COO untuk Nintendo of America telah mengumumkan persaraan beliau pada bulan April ini. Beliau akan digantikan oleh Doug Bowser, dia adalah ketua dalam sales dan Marketing dalam Nintendo. Dia akan menggantikan Reggie pada bulan April tahun ini.

👀 pic.twitter.com/kv9srWXVBb

— IGN (@IGN) February 22, 2019

Jadi, kenapa Reggie mahu bersara? Well, katanya dia mahu bersama dengan keluarganya yang dia mahu menghabiskan masa beliau bersama Keluarga, kata beliau ini bukan “Game Over” bagi beliau tetapi ianya “Level Up” dalam hidup beliau.

For those unfamiliar with Doug Bowser, the new CEO of Nintendo of America, it's this guy that introduced himself with a picture of himself featuring Mario and Luigi tied up in the background. pic.twitter.com/hSqlABtQ3j
— TodoNintendoS (@TodoNintendoS) February 21, 2019

Dan tidak, bukan Bowser yang musuh Mario tetapi manusia Bowser sebenar dan semoga Reggie Fils Aime bersara dengan baik selepas ini dan semoga Doug Bowser sambung legacy Reggie selepas ini.
Jangan lupa untuk ikuti kami di TikTok!
  @gamersantaimy
Tags: BersaranintendoReggie Fils AimeRetired